Khrihfabu ah Dawtnak le Dinnak | Cawn Awk Vennak Innsang\nCAWN AWK CAPAR 18\n“Pakhat le pakhat nan thilrit kha i chawng u law cuticun Khrih nawlbia kha nan zulh a si lai.”—GAL. 6:2.\n1. Zei thil pahnih dah kan zumh khawh?\nJEHOVAH PATHIAN nih amah a biami kha a dawt hna. An sinah a um zungzal i a dawt zungzal hna. Dinnak zong kha a duh. (Salm 33:5) Cucaah mah thil pahnih hi kan zumh khawh: (1) A salle nih a ding loin pehtlaihnak an ton tikah Jehovah cu a lung a fak. (2) Dinnak in rian a ṭuan hrimhrim lai. Mah aa pehmi capar pakhatnak ah * Jehovah nih Moses sinin Israel mi a pekmi hna Nawlbia cu dawtnak ah hram aa bunh ti kha kan cawn cang. Mah nih mi pawl kha a dingmi si awkah a forh hna. A hleiin anmah tein aa huppheng kho lomi hna kha thazaang a ngeihter hna. (Deut. 10:18) Jehovah nih amah a biami pawl zeitluk in dah a zohkhenh hna ti kha mah Nawlbia nih a langhter.\n2. Zei biahalnak hna i a phi dah kan hngalh lai?\n2 Khrihfabu dirh a si kum AD 33 ah Moses Nawlbia cu a dong. Khrihfa hna caah dawtnak cungah hram aa bunh i dinnak a hlorhmi nawlbia an ngei ti lai lo tinak a si maw? A si lo. Khrihfa hna nih nawlbia thar an ngei. Hi capar ah mah nawlbia thar cu zeidah a si ti kha kan i ruah hmasa hna lai. Cun mah biahalnak hna i a phi kha kan hngalh lai: Mah nawlbia cu dawtnak ah hram aa bunh tiah zeicah kan chim khawh? Mah nawlbia nih dinnak a hlorh tiah zeicah kan chim khawh? Mah nawlbia tangah nawlngeitu hna nih midang kha zeitindah an pehtlaih hna awk a si?\n“Khrih Nawlbia” cu Zeidah a Si?\n3. Galati 6:2 ah a langhtermi “Khrih nawlbia” ah zeidah aa tel?\n3 Galati 6:2 rel. Khrihfa hna cu “Khrih nawlbia” tangah kan um. Jesuh nih a zultu hna caah nawlbia kha cazin in a tuahpiak hna lo, asinain an zulh awk a simi lamhruainak, nawlpeknak le phunglam kha a pek hna. “Khrih nawlbia” ah Jesuh cawnpiaknak vialte aa tel. A tanglei catlangbu hna ah mah nawlbia kong kha tam deuh in kan i ruah lai.\n4-5. Jesuh nih zeiti lam in dah a cawnpiak hna, zeitikah dah a cawnpiak hna?\n4 Jesuh nih zeiti lam in dah a cawnpiak hna? Pakhatnak, mi kha a biachim in a cawnpiak hna. A chimmi bia cu hmual an ngei tuk. Zeicahtiah Pathian kong biatak, nunnak i aa tinhnak taktak kong le sifah harnak vialte a tawngtham hngami Pathian Pennak kong kha a chim. (Luka 24:19) Jesuh nih a tuahsernak zongin a cawnpiak hna. A nunning in a zultu hna nih zeitindah an nun awk a si ti kha a langhter.—Johan 13:15.\n5 Jesuh nih zeitikah dah a cawnpiak hna? Vawleicung phungchim rian a ṭuan lioah a cawnpiak hna. (Matt. 4:23) A thawhṭhan hnu tlawmpal zongah a zultu pawl kha a cawnpiak hna. Tahchunhnak ah, a zultu 500 leng sinah a lang i miphun vialte kha “ka zultu ah va ser hna u” tiah nawl a pek hna. (Matt. 28:19, 20; 1 Kor. 15:6) Jesuh nih vancung a kai hnuah Khrihfabu lu in a zultu pawl kha lamhruainak a pek zungzal hna. Tahchunhnak ah, AD 96 hrawngah Khrih nih lamkaltu Johan kha chiti thuhmi Khrihfa hna thapek awk le ruahnak cheuh awkah a rak fial.—Kol. 1:18; Biat. 1:1.\n6-7. (a) Jesuh cawnpiaknak kha khoika ah dah ṭial a si? (b) Khrih nawlbia kha zeitindah kan zulh?\n6 Jesuh cawnpiaknak kha khoika ah dah ṭial a si? Jesuh nih vawleicung a um lio i a chimmi le a tuahmi thil tampi kong kha Thawngṭha cauk pali ah ṭial a si. A tang rihmi Khrihfa Greek Baibal cauk hna nih a biapimi thil he aa tlaiin Jesuh ruahnak kha hngalhthiam awkah a kan bawmh lai, zeicahtiah a ṭialtu hna cu thiang thlarau nih a forhmi le “Khrih lungthin” a ngeimi an si.—1 Kor. 2:16.\n7 Cawn awk: Jesuh cawnpiaknak cu kan nunnak kip ah bawmtu a si. Cucaah Khrih nawlbia cu inn, rianṭuannak asiloah sianginn le Khrihfabu i kan tuahmi kip cungah huham a ngei. Khrihfa Greek Baibal kan rel i ṭha tein kan ruahnak thawngin mah nawlbia kha kan cawn. Mah Baibal ah kan hmuhmi lamhruainak, nawlpeknak le phunglam hna ningin kan nunnak thawngin mah nawlbia kha kan zulh. Khrih nawlbia kan zulh tikah dawtnak Pathian, Jehovah nawl kan ngaihmi a si, zeicahtiah Jesuh cawnpiaknak vialte cu Jehovah sinin a rami a si.—Johan 8:28.\nNawlbia cu Dawtnak cungah Hram aa Bunh\n8. Khrih nawlbia cu zei cungah dah hram aa bunh?\n8 A hram fek tein sakmi inn ṭha pakhat ah a ummi hna nih ka him timi ruahnak an ngei. Cu bantukin a fekmi hram cungah aa bunhmi, a ṭhami nawlbia ningin a nungmi hna nih ka him timi ruahnak an ngei ve. Khrih nawlbia cu a ṭha bik hram a simi dawtnak cungah hram aa bunhmi a si. Zeicah cutin kan chim khawh?\nDawtnak he midang kan pehtlaihmi hna cu “Khrih nawlbia” kan zulhmi a si (Catlangbu 9-14 zoh) *\n9-10. Jesuh cu dawtnak nih a forh ti kha zei tahchunhnak nih dah a langhter, zeitindah kan i zohchunh khawh?\n9 Pakhatnak, Jesuh nih a tuahmi thil vialte cu dawtnak nih a forhmi a si. Zaangfahnak asiloah zawnruahnak ngeih cu dawtnak langhter a si. Mah zaangfahnak nih Jesuh kha mibu cawnpiak awk, a zawmi damter awk, a paw a ṭammi rawldangh awk le a thimi thawhter awkah a forh. (Matt. 14:14; 15:32-38; Mar. 6:34; Luka 7:11-15) Cu bantuk thil tuahnak ah a caan le a thazaang tampi a dih ko nain Jesuh nih amah herhmi nakin midang herhmi tu kha biapi deuh ah a chiah. Cun Jesuh nih midang caah a nunnak a peknak thawngin dawtnak ngan kha a langhter.—Johan 15:13.\n10 Cawn awk: Kanmah herhmi nakin midang herhmi kha biapi deuh ah kan chiahnak thawngin Jesuh kha kan i zohchunh khawh. Cun lohmun ah a ummi pawl cungah zaangfahnak kan langhternak thawng zongin kan i zohchunh khawh. Cu bantuk zaangfahnak nih phungchim awk le cawnpiak awkah a kan forh tikah Khrih nawlbia kan zulhmi a si.\n11-12. (a) Jehovah nih a kan zohkenh ti kha zeinihdah a langhter? (b) Jehovah dawtnak kha zeitindah kan i zohchunh khawh?\n11 Pahnihnak, Jesuh nih a Pa dawtnak kha a langhter. Jesuh nih phung a chim lioah Jehovah nih zeitluk in dah amah a biatu pawl a zohkhenh hna ti kha a langhter. Mah lak i pakhat cu Jesuh nih kan dihlak in vancung kan Pa caah kan sunglawi tiah a kan cawnpiakmi hi a si. (Matt. 10:31) Jehovah nih aa ngaichih i Khrihfabu ah a rak kir ṭhanmi, a tlaumi tuu kha lunglawm tein a cohlan. (Luka 15:7, 10) Jehovah nih tlanhnak man caah a Fapa a kan peknak thawngin a kan dawt kha a langhter.—Johan 3:16.\n12 Cawn awk: Jehovah dawtnak kha zeitindah kan i zohchunh khawh? (Efe. 5:1, 2) Kan unau pawl kha man a ngeimi le a sunglawimi in kan hmuh hna i Jehovah sinah a rak kir ṭhanmi “tuu tlau” kha lunglawm tein kan cohlan. (Salm 119:176) Unau pawl kan dawt hna kha kan caan le kan thazaang hmangin kan bawmh hnanak thawngin kan langhter khawh. A hleiin an herh lio caan te ah kan bawmh hnanak thawngin a si. (1 Johan 3:17) Midang cungah dawtnak kan langhter tikah Khrih nawlbia kan zulhmi a si.\n13-14. (a) Johan 13:34, 35 ah kan hmuh bantukin Jesuh nih a zultu pawl kha zei langhter awkah dah nawl a pek hna, mah cu zeicah nawlbia thar a si? (b) Nawlbia thar kha zeitindah kan zulh khawh?\n13 Pathumnak, Jesuh nih a zultu pawl kha mahzawn ruat lo dawtnak langhter awkah nawl a pek hna. (Johan 13:34, 35 rel.) Mah cu Jesuh pekmi nawlbia thar a si, zeicahtiah Pathian nih Israel mi a pekmi hna Nawlbia ah aa tel lomi dawtnak phun kha langhter awkah mah nawlbia nih a kan hal. Mah cu Jesuh nih a kan dawt bantukin unau pawl kha kan dawt hna awk a si timi nawlbia a si. Mah dawtnak ah mahzawn ruat lo dawtnak aa tel. * Unau pawl kha kanmahle kanmah kan i dawtmi nakhmanh in kan dawt deuh hna a hau. Unau pawl kha Jesuh bantukin an caah kan nunnak hmanh pek sianh tiangin kan dawt hna awk a si.\n14 Cawn awk: Nawlbia thar kha zeitindah kan zulh khawh? Unau pawl caah mahca ṭhatnak kan hlawtnak thawngin a si. Kan dawt tuk hna caah anmah khamh awkah kan nunnak pek ti bantuk a nganmi mahca ṭhatnak kha hlawt kan duh. Cun thil hmetete kan tuahnak thawng zongin mahca ṭhatnak hlawt kan duh. Tahchunhnak ah, kum upa unau pawl kha i pumh khawh awkah thazaang chuah in kan bawmh hna tik, kan dawtmi pakhat aa nuamh nakhnga kanmah duhnak kha lungtho tein kan hlawt tik asiloah leiser ral a tongmi pawl bawmh awkah rian in khunh kan lak tikah Khrih nawlbia kan zulhmi a si. Cun unau pawl caah Khrihfabu kha a himmi hmun a si khawh nakhnga kan bawmhmi zong a si.\nNawlbia nih Dinnak kha a Hlorh\n15-17. (a) Jesuh tuahsernak nih dinnak he aa tlaiin a hmuhning kha zeitindah a langhter? (b) Khrih kha zeitindah kan i zohchunh khawh?\n15 Baibal ah a hmanmi “dinnak” cu Pathian nih a hmaan tiah a timi kha thleidannak ngei loin tuah kha a chim duhmi a si. Khrih nawlbia nih dinnak a hlorh tiah zeicah kan chim khawh?\nMi nih an nautatmi hna i telin nu pawl kha Jesuh nih upatnak le zaangfahnak he a pehtlaih hna (Catlangbu 16 zoh) *\n16 Pakhatnak, Jesuh nih dinnak he aa tlaiin a hmuh ning kha a tuahsernak in zeitindah a langhter ti kha ruat. Jesuh chan ah Judah biaknaklei hruaitu hna nih Judah miphun a si lomi hna kha an huat hna, Biaknaklei fimnak a cawng lomi Judah mi kha an nautat hna i nu pawl kha an upat hna lo. Asinain Jesuh nih cun mi vialte kha ding tein le thleidannak ngei loin a pehtlaih zungzal hna. Zumhnak he amah a fuhpanhmi, Judah miphun a si lomi hna kha a cohlan hna. (Matt. 8:5-10, 13) Mirum le misifak hna sinah thleidannak ngei loin phung a chim. (Matt. 11:5; Luka 19:2, 9) Nu pawl kha puarhrangpi in a pehtlaih bal hna lo. Mah he i ralkah in mi nih an nautatmi hna i telin nu pawl kha upatnak le zaangfahnak he a pehtlaih hna.—Luka 7:37-39, 44-50.\n17 Cawn awk: Midang kha thleidannak ngei loin kan pehtlaih hnanak thawngin le an sining asiloah an biaknak cu zeibantuk a si hmanhah ngaih a duhmi hna sin paohah phung kan chimnak thawngin Jesuh kha kan i zohchunh khawh. Khrihfa pa hna nih nu pawl kha upatnak tein an pehtlaih hnanak thawngin an i zohchunh. Cu bantuk thil kan tuah tikah Khrih nawlbia kan zulhmi a si.\n18-19. Jesuh nih dinnak kong he aa tlaiin zeidah a kan cawnpiak, mah in zeidah kan cawn khawh?\n18 Pahnihnak, dinnak kong he aa tlaiin Jesuh nih a kan cawnpiakmi kha ruat. Jesuh nih ding tein midang pehtlaih awkah a bawmmi phunglam kha a zultu pawl a cawnpiak hna. Tahchunhnak ah, Sui Nawlbia kong hi ruathmanh. (Matt. 7:12) Kan dihlak in ding tein pehtlaih kha kan duh. Cucaah midang cungah dinnak kha kan langhter awk a si. Cutin kan tuah ahcun midang nih ding tein a kan pehtlaih ve men lai. Asinain a ding loin pehtlaih kan si tikah tah zeitin? Jesuh nih a zultu pawl kha Jehovah nih ‘chunzan hlan in a sinah bawmh hal awkah a au lengmangmi hna cu thiam a coh’ hna lai ti kha zumh awk zongah a cawnpiak hna. (Luka 18:6, 7) Pathian nih hi donghnak caan ah kan tonmi harnak hna kha a hngalh i a khiahmi caan a phak tikah ding tein bia a kan ceihpiak lai ti kha mah nih bia a kan kamh.—2 Thes. 1:6.\n19 Cawn awk: Jesuh cawnpiakmi phunglam kha kan zulh ahcun dinnak in midang a pehtlaihmi kan si lai. Cun Satan vawlei ah a ding loin pehtlaihnak ruangah harnak kan ton tikah Jehovah nih kan caah ding tein bia a ceih lai ti hngalhnak nih hnemhnak a kan pek khawh.\nNawlngeitu pawl nih Midang kha Zeitindah an Pehtlaih Hna awk a Si?\n20-21. (a) Nawlngeitu hna nih midang kha zeitindah an pehtlaih hna awk a si? (b) Va nih mahzawn ruat lo dawtnak kha zeitindah a langhter khawh, pa nih a fale kha zeitindah a pehtlaih hna awk a si?\n20 Khrih nawlbia tangah nawlngeitu hna nih midang kha zeitindah an pehtlaih hna awk a si? Mah nawlbia cu dawtnak cungah hram aa bunhmi a si, cucaah nawlngeitu hna nih midang kha upatnak le dawtnak in an pehtlaih hna awk a si. Jesuh nih kan tuahmi kip ah dawtnak langhter hna seh ti a duh kha an i cinken a hau.\n21 Innchungkhar ah. “Khrih nih Khrihfabu kha a cawm a zoh a khenh bantukin” va nih a nupi kha a dawt awk a si. (Efe. 5:25, 28, 29) Va nih amah herhmi le duhmi nakin a nupi herhmi le duhmi kha biapi deuh ah a chiahnak thawngin Khrih i mahzawn ruat lo dawtnak kha aa zohchunh awk a si. Pa cheukhat nih cu bantuk dawtnak langhter kha an i harh men lai. Zeicahtiah annih cu ding tein midang a pehtlaih lomi le dawtnak a sunsak lomi chungkhar in an ṭhan caah a si men lai. Cun an ziaza ṭhalo kha thlen awkah an i harh men lai, asinain Khrih nawlbia an zulh khawh nakhnga mah thlennak kha an tuah a hau. Mahzawn ruat lo dawtnak a langhtermi va cu a nupi sinin upatnak a hmu. Fale a daw taktakmi pa nih a fale kha a biachim asiloah a tuahsernak in fahnak a pe bal hna lai lo. (Efe. 4:31) Mah canah a fale nih kan him timi ruahnak an ngeih nakhnga an cungah dawtnak le lungtlinnak a ngeih kha a langhter. Cu bantuk pa nih a fale sinin dawtnak le zumhnak a hmuh.\n22. 1 Peter 5:1-3 ah a langhter bantukin “tuu” pawl cu aho ta dah an si, zeitindah pehtlaih hna awk an si?\n22 Khrihfabu ah. Khrihfa upa hna nih “tuu” pawl cu anmah ta an si lo ti kha an i cinken awk a si. (Johan 10:16; 1 Peter 5:1-3 rel.) “Pathian nih aan pekmi hna tuurun” timi le “Pathian nih zohkhenh hna seh ti an duh hna bantukin . . . zohkhenh hna u” timi nih tuu pawl cu Jehovah ta an si ti kha Khrihfa upa pawl a hngalhter hna. A tuu pawl kha dawtnak le zawnruahnak in pehtlaih hna seh ti a duh. (1 Thes. 2:7, 8) Khrihfa upa pawl nih tuukhal bantukin dawtnak in an rian an ṭuan tikah Jehovah lungtlinnak kha an hmu. Cu bantuk Khrihfa upa hna nih unau pawl sin zongin dawtnak le upatnak an hmu.\n23-24. (a) Khrihfabu ah mi pakhat nih sualnak ngan a tuah tikah Khrihfa upa pawl an rian cu zeidah a si? (b) Cu bantuk kongkau hna tawnghtham tikah Khrihfa upa pawl nih zeidah an ruah awk a si?\n23 Khrihfa upa pawl nih sualnak ngan an tawnghtham tikah an rian cu zeidah a si? An rian cu Pathian nih Israel mi a pekmi hna Nawlbia tang i biaceihtu le upa pawl rian he aa dang tuk. Mah Nawlbia tangah a ummi, thimmi pa hna nih Jehovah biaknak he aa pehtlaimi kongkau lawng si loin dohdalhnak le zaangennak kongkau hna zong kha an tawnghtham. Asinain Khrih nawlbia tangah a ummi Khrihfa upa pawl an rian cu Jehovah biaknak he aa pehtlaimi sualnak tawnghtham lawng kha a si. Annih nih dohdalhnak le zaangennak kongkau hna tawnghtham awkah Pathian nih cozah nawlngeitu pawl rian a pek hna ti kha an hngalh. Mah ah dantatnak asiloah thongthlaknak nawl hna aa tel.—Rom 13:1-4.\n24 Khrihfabu ah mi pakhat nih sualnak ngan a tuah tikah Khrihfa upa nih zeitindah an tawnghtham? Thil sining hlathlai awk le biakhiahnak tuah awkah Baibal kha an hman. Khrih nawlbia cu dawtnak cungah hram aa bunh ti kha an i cinken zungzal. Dawtnak nih Khrihfa upa pawl kha hitin ruah awkah a forh hna: Khrihfabu ah a ding loin pehtlaihnak a tongmi pakhat bawmh awkah zeidah tuah a herh? Sualnak a tuahtu he aa tlaiin Khrihfa upa pawl kha dawtnak nih hitin ruah awkah a forh hna: Aa ngaichih taktak maw? Jehovah he pehtlaihnak ṭha ngeih ṭhan awkah kan bawm kho lai maw?\n25. A hnu capar ah zei kong dah kan i ruah hna lai?\n25 Khrih nawlbia tangah kan ummi cu zeitluk lunglawmh awk dah a si. Kan dihlak in mah nawlbia zulh awkah fakpi in kan i zuam ahcun unau pawl nih Khrihfabu kha dawtnak, sunsaknak le himnak a umnak hmun in an hmuh nakhnga kan bawmh khawh hna lai. Kannih cu “mi ṭhalo” pawl ‘an ṭhatlo chin lengmangnak’ vawlei ah kan nung. (2 Tim. 3:13) Cucaah hliphlau tein kan um zungzal a hau. Ngakchia tlaihhremnak kongkau tawnghtham tikah Khrihfabu nih Pathian dinnak kha zeitindah an langhter khawh? Mah kong kha a hnu capar ah kan i ruah hna lai.\nKhrih nawlbia cu zei ah dah a hram aa bunh?\nKhrih nawlbia nih dinnak a hlorh ti kha zeinihdah a langhter?\nNawlngeitu hna nih midang kha zeitindah an pehtlaih hna awk a si?\nHLA 15 Lawm Jehovah Fater!\n^ cat. 5 Hi capar le a changtu capar pahnih hi Jehovah cu dawtnak le dinnak Pathian a si ti kan zumh khawhnak a ruang a langhtermi aa pehmi capar ah aa telmi an si. A miphun nih dinnak hmu hna seh ti kha Pathian nih a duh, cun hi vawlei ṭhalo ah a ding loin pehtlaihnak a tongmi pawl kha a hnemh hna.\n^ cat. 1 2019, February, Vennak Innsang “Hlanlio Israel Chan i Dawtnak le Dinnak” timi capar ah zoh.\n^ cat. 13 BIAFANG FIANTERNAK: Mahzawn ruat lo dawtnak nih kanmah herhmi nakin midang herhmi le duhmi tu kha biapi deuh ah chiah dingin a kan forh. Midang ṭhatnak le bawmhnak caah mahca ṭhatnak kha lungtho tein hlawt kan duh.\n^ cat. 61 HMANTHLAK FIANTERNAK: A fapa ngeihchunhte nih a thihtakmi nuhmei nu kha Jesuh nih a zoh. Zaangfahnak he Jesuh nih mino pate kha a thawhter ṭhan.\n^ cat. 63 HMANTHLAK FIANTERNAK: Jesuh cu Farasi mipa Simon inn ah rawl a ei. Hlawhhlangnu pakhat nih Jesuh ke kha a mitthli in a cinter, a sam in a hnawhpiak i zihmui kha a toih. Simon nih mah minu tuahsernak kha a cohlang lo nain Jesuh nih cun a bawmh.


Cancer State 4 Tiang Hmanh A Damh Khawh Mi Kawl Sii Tha Taktak Mi Hi Rak Ding Ve Tuah. – Onlinenungak\nCancer State 4 A Damh Khawh Bak mi, A damh Lawng si lo In Cancer a Hrih Pawl Zong tang lo bak in a tha mi Kawl Sii Pakhat\nDamnak hi sizung um le si ei piak ah hin kan rak ruahnak in caa kan rak rel ah cun kan kut banh khawh le phaisa thazaang tampi dih hau lo kan inn chung cia ah kan rak ngeih mi pawl lila khi damnak sii tha an rak si. cu caah, ngandamnak lei cabia le sii hna mifim thiam sang hna nih an kan share mi pawl hi tloh lo in rel ve law, na pum chung fahnak dam lo nak hna fawi tein rak i thlomh ve.\nDamnak Cu pathin sin in a ra mi le pathian kut ah a um rual rual in, kanmah lei in kan tuah ding mi rian a um ve caah, cu kan tuah kan ei kan i thlomh mi Bawipa nih thluachuah nak thawng in damnak hi hmuh a si. cu caah, kanmah lei tuah ding rian hna cu tloh lo in tuah i zuam ve hna u sih. kan pum cung fahnak pakhat a um ah cun ka luthlung in ka kechik tiang nih a in caah, kan pum cu kan i dawt bak a hauh caah, damnak sii tha cu thcamnak he din ei piak khawh i zuam hna u sih.\nThluak Cancer, cuap cancer, thin cancer, Pawpi cancer, Nauin cancer, Hnuk cancer, hnawng cancer etc. tibantuk cancer a si mi poah hi a dam kho ti lo ding zawtnak pakhat bantuk in ruah zungzal mi a si. a caan hman teah thlom lo ti bantuk le state 4 phak hnu ah cuna dam kho ti lo thih pi ding ah ruah mi zawtnak pakhat a si nain, a tu kan langhter mi sii Nih hin cancer ci a hmih bak tiah sii lei thiam pakhat nih alanghter mi a si caah siaherhnak he ka vun i share than hna.\nLaia holh ka cham bau duh caah, hmanthalk in langhter mi an si pawl hi kawl ca tete ka vun chim lai i a theih zia nan ka thiam lai. nan theih ve lo cun kawl ca a thiam mi a min lai hloh in a thei mi nan rak hal cio ve hna lai.\nCancer Sii a dip in tuahnak ding ah a herh mi cu\nငှက်သိုက် ၅ ကျပ်/\nHi A Cunglei langhter mi sii an mi pawl hi a dip in an tuah hna hnuh ah an dih lak in na cawh lai i na din piak lai. mah sii hram hi ရင်းတိုက်မြစ် ttimi khi a si.\nMah Sii Hram khi facang na tawlnak hang he na tat lai i, Mah na tat mi kha steal keu 1 vuikhat din nikhat ah voihnih din in na tuah lai i nikhat voi 2 na din a si ah cun na cancer hrih bak in a damh lai.￼\nMah i na din ka ni 3 hrawng ah cun na paw a lin bantuk in an um lai i um zia a har ngai lai. sinain na din ni 4 nak hrawng ah khin cun ihkhun i a tho bak lo mi zong nikhat hnu nikhat that lei a panh lai.\nHi hi Kumkhat chung na din piak a si ah cun na dam hrim lai tiah sii lei thiam pakhat nih cun a vun langhter.\na that tuk caah siaherhnak he tiah sii lei thiam pa nih cun siahernak he a vun share. zumh lo in u lo in tuah piak khawh tu rak i zuam ve. cun na siaherh mi, na hawi kom nih an theih ve nak hnga share ve ding ah a kan sawm.\nCozah sii nak in Natural sii pawl nih zawtfahnak hi adamh pin ah atha bak mi a si caah tuah khawh cio din khawh cio rak i zuam ve law dam nak tlamtling hmu ve hram ko tiah siaherhnak te he Media 9 news Nih a vun langter.\nCredit :Media 9 News\nNgandamnak Caah Taklawng Te In It Hi Zeitluk In Dah A That Ti Hi Van Rel Ve Hmanh, A Rak Tha Taktak Pei Si Hi\nMifim Thiamsang Pawl Nih Hlathlainak An Tuahmi Ah Pa Nak In Nu An Thluak A Tha Deuh An Ti Ko Hih\nA duh tuk mi nu nih pasal a van ngeih taktak ah cun zeikhua hmanh ruat kho ti lo in hi thil hi a tuah nak a si\nMinung Hi Khoika Kan Umnak Hmanh Ah A Biapi Bikmi Cu Ngandamnak A Si, Zeitluk Ram Tha Um Hmanh Ah Ngandam Lo Cun San A Tlai Lo, Cu caah Kan Ngandam Khawhnak Hnga Mah Hi Rak Tuah Piak Ve


Mizoram Ah Solomon Temple An Sak Mi Na Hmu Ve Cang Maw Asatu Pa Nih A Chawnh Lioah A Chimmi(Video) – Chin World News Evening\nMizoram Ah Solomon Temple An Sak Mi Na Hmu Ve Cang Maw Asatu Pa Nih A Chawnh Lioah A Chimmi(Video)\nAugust 9, 2019 Salai Van Theihtlei\nMizoram Ah An Sakmi Solomon Temple Hi Rak Zoh Ve Tuah Khuaruahhar Taktak Asi A Mak Ngamsam Ko (Video)\nMizoram khualipi asimi Aizawl ah hlanchan ah Dr. LB. Sailo cu a mang ah Pathian nih Siangpahrang Solomon nih asakmi Solomon Temple timi cu a rak hmuh sak i, a mang i a hmuh ning bantuk cun ca le khehdan (pencil) a lak i, cu zuk cu asuai. Hiti Pathian nih ahmusak lioah hin amah hi fak taktak a rak zaw i, aho paoh nih a nung ti lo tiah ruahmi, cu lawng hlah a hawi le kom a chungkhar hmanh nih a nun-dam ding an zumh ti lomi pa asi. Cun amah hi Khrihfa ttha si i, “Kohran Thianghlim” timi Khrihfabu a dirhtu cu asi.\nNain Pathian nih damnak a pek i, cu Solomon Temple a hmuhsakmi cu a thar in a suai tthan i, atubantuk in a dir khawh i a hung um hi asi. Asatu nih an chim ning ah cun hi Solomon Temple saknak ding caah hin phaisa pakhat hmanh kan ngei lo. Cu tikah bawmhnak hal in Miraang ca le Mizo ca in kan ttial i bawmhnak kan hal i, ramchung in bawmhnak an hmuhmi hi Ting 30,00000 hrawng bawmhnak an rak i cuticun an sakmi asi.\nCun chaw le va kan herhmi siseh thil dang kan herhmi vialte zong amah le caan te Pathian nih khuaruahhar in a kan pek tiah chimnak zong a ngeih. Hi Solomon Temple hi ramkip a ummi nih zoh an duh i, a zohtu zong an tam kho taktak. Cun a zohtu cheukhat nih cun hi Biakinn kan hmuh ahhin kan thinlung a dang i, a chungkhar ahhin Pathian Thiang Thlarau a um hrimhrim ko tiah ati zong an um. Cu Biakinn cu “Kohran Thianghlim” ti asi. A ca in kan ttialmi a tlin lai lo caah atangh amah nih a chimnak video ttha tein zoh khawh le ngaih khawh asi.\nA tang cabia hi Pathian nih a hmuhmi Dr. LB. Sailo nih a tonmi kong aa chimmi asi. Rak rel ve hrimhrim khuaruahhar ngai asi ko.\nDr. LB. Sailo “1991 kum ah ka taksa vialte a fak dih, a celh hrimhrim celh ding asi lo. A fak tuk hringhran minung fa nih celh hrimhrim awk asi lomi fahnak in ka fak dih. Ka hawi le kom ka chungkhar hna zong nih ka nun dam ding hi an ruat ti lo. Keimah hi ka der chin thluahmah. Cu ah cun ka hngilh i, mang ka manh i, cu ka mang ah cun Pathian nih Solom Temple an sak ding le a umtuning a ka hmuhsak.\nCu Solomon Temple ah cun a ka chawhter i, thlalang-awng umtuning um zat hna, innka a um zat hna, a tung a um zat hna cun a cung lei a um ning vialte hna zong a ka hmuhsak dih. Cu mang ka manh tlawmpal ah cun ka tthang. Cuti ka thangh tikah cun ka zawt tikah ka ba tuk hringhran. Cuti ka tha dih bu cun cu hmanthlak cu khehdan (pencil) in a zuk cu ka suai. A hnu ah ka dam tikah a thar in ka suai tthan.\nA chungah tung pakhat ka dir lo cun puanzar pakhat zong ka chiah lo. Cu nih a langhtermi cu, ahlan i Solomon Temple le Judah Synagogue hna ah puanzar a um tawn i, cu puanzar chungah camhthiam (Priest)hna zong kumkhat voikhat tuu thisen putin an lut kho tawn. Jesuh Khrih vailam cung i a thih lioah khan cu Biakinn chung i puanzar an chiahmi cu lai in a cheu dih. Cu nih a langtermi cu mifim mithiam, Bawi le bawi lo thleidan a um ti lo ti a langhter duhmi cu asi. Cuti bantuk cun Solomon Temple kan sak ve mi zong hi puanzar kan chiah lonak aruang cu asi tiah Dr. LB Sailo nih cun a chim”\nMizoram Solomon Temple\nMizoram Solomon Temple. Ai dawh taktak ve. A chunglei belte hi an dang deuh. Asullam zong an chim chih. Vun zoh ve tuah hmanh u.\nPosted by Joseph Pa Lian on Monday, 5 August 2019\nCNF Caah Kutka Kaupi Aa Awng Cang! Thawngpang Ṭha Taktak Asi Ko Hih


TULUK CAAH THAWNGPANG CHIA US HOUSE NIH BIACHAHNAK ATUAH – The Chinlung Post\nTULUK CAAH THAWNGPANG CHIA US HOUSE NIH BIACHAHNAK ATUAH\nUS le Tuluk karlak ah thawngpang chia taktak mi pakhat a hung chuak hoi cang. US House nih Chinese Bank kongah biachahnak a tuah khawh cang. Chinese Bank phihkharnak tuah dingah an chuahpi mi bill cu US house nih cohlan nak an tuah cang. Hi konghe pehtlaiin a tanglei bantuk in thawng thanhnak an tuah.\nTuluk cozah nih Hong Kong caah timhtuahnak a ngeihmi National Security Law kongah US cozah an lung atling lo. Hong Kong caah Tuluk cozah nih phunglam thar a tuahmi kan duh lo timi langhternak caah atu bantuk in China Official hna he pehtlaihnak angeimi China Bank cu phihkharnak tuah dingin timhlamhnak an ngei i, cucu House nih a pass cang.\nTutan ah Tuluk Bank cozah he pehtlaihnak a ngeimi phihkharnak tuah dingin US House nih caihmainak an tuah lio ah hin chungtel member vialte hna nih lungrual taktak in an cohlan dih ti a si. Hi bill an pass mi hi Senate ah an kuat tthan. Cuticun President nih cohlannak tuah ding or min athut hlan White House ah kuat a si hlan ah cohlannak an tuah ahau ve dingmi asi.\nHi konghe pehtlaiin US House Speaker Nancy Pelosi nih a timi cu House Foreign Affairs Committee hna nih hin Hong Kong dirhmun le sining an caihkhannak ah Tuluk cozah nih Hong Kong caah a sermi Security law hi a hman lomi asi. Hi phunglam thar an tuahmi nih hin Ram pakhat, Systems Pahnih ( One Country, Two Systems) dih donghternak asi.\nHi phunglam ser tharmi nih hin One Country, Two Systems donghter an timh mi a si. Culawng siloin hi phunglam an sermi hi Hong Kong mipi vialte an zalonnak hrawhhral timhnak phunglam asi i, mipi cawl kho loin tuah an timhmi hna a si tiah a chim. Hi phunglam an sermi hi Vawleicung ramkip nih an duh lo taktak mi zong a si.\nA TTHA TUK HRINGHRAN PU NO THAN KAP NIH A PHUAN CANG HIH\nREV. NAWL KUNG CAAH THLA CAMPIAK CIO HNA USIH


Good News : Ralkap siibawi Bogyi Min Maung Maung cu a rian chuahtak in mipi lei ah a dir cang – Buanchukcho\nGood News : Ralkap siibawi Bogyi Min Maung Maung cu a rian chuahtak in mipi lei ah a dir cang. Atu cu ramri a himnak hmun ah a phan cang. Ralhrang nih mipi cungah an tuahmi thatlonak vialte siseh, an tlaihmi hna mah saram bantukin an hrem hnanak vialte a hmuh tikah dinnak a tanhmi mipi lei ah dir lo awk a tha lo tiah aa fiang.\nSiibawi (Surgical Specialist) Bogyi Min Maung Maung nih cun ralhrang ahhin phu 3 in an um. Phu khat cu MAH lei ah lungthin dihlak in a tangmi an si. Phu khat ve cu ralhrang uknak duh loin mipi lei ah tan/dir a duhmi an si. Phu khat cu teinak a hmumi lei poah dir aa timmi an si tiah a chim.\nRal hmun ahhin meithal kah thiam lawng a za lo, engineer le sii lei a thiammi zong an biapi tuk. Cucaah atu bantukin ral hmun i siibawi a simi Bogyi Min Maung Maung nih mipi leiah a dirmi cu thawngpang tha taktak a si.\n#RFA. The Chin Post


ZOHHMANH U, PATHIAN TUFA KHI ( BEHOLD THE LAMB OF GOD) – The Chinlung Post\nJuly 4, 2021 admin Sermon 0\nZohhmanh U, Pathian Tufa Khi ( Behold the Lamb of God)!Thisen chuah lo cun sual ngaihthiamnak a um kho lo tiah Cathiang nih ati ( Heb 9:22). Cahlun kan rel tikah Abel nih mah biatak hi a hngalh caah asi lai, tu kha raithawinak ah Pathian sin ah a peek. A raithawinak nih ara lai dingmi Messiah kha a hmuhsak. Amah pakhat caah satil pakhat a rak thi. Noah nih cun a chungkhar dihlak caah satil, tuu asi lai tiah an ruah, pakhat kha rai a thawi ve.\nIziptram i sal a tangmi Israelmi nih an chungkhar cio caah tuu, asilo le, meheh pakhat kha an thah i a thisen kha innkaba ah hmun thumah an neh hna. Khatikhan thihnak in fater paohpaoh an luat. Ramcar a phanmi Israelmi nih an phun dihlak caah kum khat voikhat an sualnak in ngaihthiam an si i Jehovah he an i remnak lai meheh pakhat kha an thah i rai an thawi lengmang.\nCathar chan a hungphan i, tipilpetu Johan nih, Israrlmi ca lawng si ti lo in vawleimi vialte sualnak a kalpitu Pathian Tufa Jesuh Khrih kha zoh a kan fial. Huasomten atanglei Pathian bia hi rel hmanh. Johan 1:29 Zohhmanh u, vawlei sualnak a kal pitu Pathian tufa khi! A chan lio i phungchim minthang Spurgeon cu London khua i Crystal Palace ah phungchim an sawm.\nSurrey Garden pulpit kha i pumhnak caah an thim piak. Mah khaan i phungchim tikah ka aw hi a fiang kho te hnga maw ti hneksak duh ah a caanphak hlan ni hnihthum duh ava kal. Mi an um lo tiin a ruah. Pulpit cung cun zeidang chim lo in acung i kan relmi Johan 1:29 kha thang nawn in zoh lo in a chim. Thilri lak ah a rak ummi riantuantu pa nih a theih.\nMah Bia nih khan a lungthin cu feikah bak in a van kah. Vancunglei in hlah maw a rat ti phun in a tem. A sual kha hngalhter a si. A thilri ai kenmi hna a chiahta hna i innah a tin. Cun vawlei sualnak a kalpitu Pathian Tufa, Jesuh Khrih kha a van zoh, a van zumh i hnangamnak a ngei i khamhnak a co.P Nihin cu zarhpini kan phan than. Cucaah\nkhamhnak kong theu kan hrawmh than ko hna hih.\nKan ram dirhmun hi zoh tikah thinphannak le thlalaunak lawngte in a khat. Kan ruah lo pipi nih an kan liam tak. A kal chungmi hna hi vanah kan ton te ko hna lai ti kan hngalh ahcun tuar hi a nem tuk ko. Sihmanhsehlaw khmahnak co lo bu in a thimi hna an um ahcun lungfah hi celh ding asi lo. Cucaah khamhnak kong hi buaipi cem dingah ka ruah ko.\nMi nih khamh an co ahcun Pathian fa an si caah, Bawipa kha an tukhal asi cawlh. Cucaah Jesuh nih a turun cu a kan ven cang. Kan Tukhal Jesuh vennak chung i um hnak in himnak hmun a um ti lo ( Sam 23; Johan 10:11). Hla ah pei kan sak kha: Zohhmanh u sualnak, a kalpitu khi, thihnak Kalvari tlang cungah. Vailamtahnak thing cungah khanlan tar, keimah ca a thisen a luang cang,” tiin ( ZBC 139). Minung pakhat ca, chungkhar ca, miphun ca le vawlei pumpi ca i asimi, kan ca i vailamtah cungah a thimi, Pathian Tufa, Jesuh Khrih cu zoh ko. Na sualnak i donhter hlah. An khamh lai i an huhphenh ko lai. Amen! Credit: Thio Za\nAUSTRALIA SIANGINN AKAIMI AN LUNGRE ATHEI, RALHRANG NIH AN HRO HNA


Chin Miphun Ni Thawhkehnak – Chin Community in Norway\nFebruary 20, 2016 ccn 0 Comments\nPhoto: Facebook/Hre Tum Lian\nBy, Dar Sang Khar [68 th Chin National Day, Bryne]\nMirang nih an rak kan uk lio ah, tlangcungmi pawl hi India mi hna le Kawlmi hna he kan khua sak ning le kan lung put, kan nunphung hna aa dan hi fiang tuk in an rak kan hmuh khawh. Miphun dang kan sinak kha fiang tein an kan hmuh, an kan theih khawh caah a dang tein uknak phung an kan ser piak i Chinhill Regulation Acts in an rak kan uk. Cu ve bantukin Independence zong hi Kawl le India he fonh loin a dang tein pek an rak kan duh. An phan mi cu tlangcungmi pawl hi India le kawl mi hna kut tangah an tla sual te sual lai ti phannak an kan ngeih piak chung cang caah a rak si.\nMizo ram kan pu le hna nih Mirang bawipa sinah India he hmun khat teah Independence rak kan pe uh an rak ti lioah hin Mirang bawipa cu a thin a hung tuk i Mizo kan pu cu a bengh an ti. Kannih Kawlram zong Aung San London khua ah Independence a va hal ve lioah Kawlram pumpi huap cain a rak hal caah Mirang nih tlangcungmi hna hnatlaknak tel loin Kawl ti mi min tangah anmah hna Independence cu kan in pe kho lo nanmah ca lawng i hal ko uh an rak ti. Cucaah, Aung San cu a rak kir than i tlangcungmi hna he hmunkhat teah independence cu lak ti dingin Pinlung khua ah Feb-12, 1947 ah sizungzii a rak tuah. Kan pupa hna nih kan luat zokzoknak a si ah cun tiin kawl he hmun khat ah independence cu lak ti dingin hnatlaknak min cu an rak thu. Cuticun 1947, Feb-12 ah Shan, Kachin, Chin ti mi upa pawl i tel in Union of Burma ah hmun khat te ah umti dingin Pinlung khua ah minthutnak an rak ngei. Cu ti cun caan a hung kal i 1948 January ni 4- ah independence cu pek kan rak si.\n1948 January 22 ah Laitlang ngiatthlai tu um dingin hnatlaknak an rak ngei i, cu cu January 28- a vawi 7- nak MP (vuanci) pawl meeting ah a thehlulh i cuticun Feb- 5 ah lai tlangah ngiatthlai tu Commission cu an rak dirh. Hi ngiatthlai tu pawl nih Ramuk bawi hna le mi pi hna cu zei mawzat i tonnak kan Laitlang hmun dang dang ah an ngeih hnuah Laitlang khua pi Falam ah 1948 Feb- 19-22 tiang mipi i tonnak an rak ngei. Hi Conference pi a ni 20 nak ni bia khiah nak in Ramukbawi uknak cu kal takin mipi nih thimmi Democracy phungning in i hruai dingah lungrual tein votes in bia an rak khiah. Cu ni cu 1950- kum ah Chin Council Affairs nih “CHIN MI PHUN NI” ti ding in hnatlak nak an rak ngei. Cucaah 1951 Feb-20 ah a voikhatnak “CHINMI PHUN NI” cu Mindat khua ah tuah a rak si.\nChin Miphun Ni Zeitindah Kan Hman Lai?\nNIhin ni i kan tuah mi CND hi zeiban tuk sullam dah a ngeih i zei tin in dah kan sunsak lai i kan lawmh lai ti ruah pah bu in bia tlang pa 3 in ka vun langh ter.\nChin miphun cu khuakhat le khuakhat aa do tawnmi aa ral tawnmi kan rak si na in kan pupa hna nih Falam khua i i ton nak an rak tuahnak thawk in miphun u nau khat hmunkhat te ah a tang ti ding kan si ti mi lung rual nak kha ruah bu in.\nHi vulei pi ah hin phunglam le ramri ngeih in khua a sa mi miphun pakhat kan si ve nak theihpeng bu le vawlei zong nih an kan theih i an kan hmuh ve nak ding ca ah.\nKan Pathian nih miphun phunkhat sikhawhnak le ram ngei khomi miphun sinak thluchuah a kan pekmi hi theih bu tein CND hi kan sunhlawih i kan lawmh ding ni khua a si.\n“Miphun” timi hi kan Baibal chung ah kan hmuh. Pathian nih rian a rak tuan tik ah miphun in rian a rak tuan. Miphun in a rak thim hna i umnakding ah ram le hmunhma a rak pek hna. Hruaitu a rak thimpiak hna i a pakhat nak an hruai tu Moses hi a miphun a dawtnak le a tanhnak lungput kha Pathian nih a zumh ca ah Isarel miphun hruaitu ah a rak thim. An tuanbia zoh tikah nihin Chinmiphun nih kan lawh ngai hna? Ram tampi ah an i thek i an phaknak le an khuasaknak hmun poh ah Pathian an i tlaih i an miphun an i tlaih peng. America khuasa mi hna nih an miphun tuanbia kha musium nganpi ah an i chiah i cu cu america i achuak mi an tefa pawl kha an vazoh pi ton hna. Khan tampi chung ah an pupa hna tuanbia le an nunphung an thilthuam nuamhnak phunphun an chiah i luh hmasanak khan pawl ah cun nuamhnak phun phuna um i hmaipanh ngai le nuam ngai in an lut an chuak. Sihmansehlaw a donghnakbik khan ah an va luh tik ah cun Hitler nih an miphun a rak thahnak hna tuanbia an va hmuh tik ah cun an lung a kuai mitthli he an tin. An miphun dawtnak le tanhnak an thisen ah a lut. An ram caah rian an tuan i thil tampi an tuah. Nihin an ram chung ah khuasa mi hi million pa 5- hmanh an tling lo nain an ram le miphun kilvennakding ca ah vulei cung ah ralkap thazang tambik ngeimi an si ve.\nKan miphun nih Norway kan rak phan ve tikah Norway cozah nih Chinmiphun tiin a kan cohlan ca ah kan holh kan ca kilven nak caah ca chim tu saya an kanpek. An miphunpi ni ah nanmah nan miphun thil ihruk uh an kan ti ko. Cuticun rampical le ramthangcho pawl nih Miphun timi hi an upat. Pathian thimmi Miphun aa ti vemi kan si i Pathian nih a kan pekmi kan miphun hi kan kaltak lo ding le kan holh kan ca kan thancho ter i kan nunphung kan kilven ding hi kan mah kan rian a si.\nRemh awk cawnnak a herhmi kan lungput\nA tu kan dirhmun le kan lungput hi remh khawh sisehlaw ti ka duh ngai mi pakhat le kan umnak miphun an lungput cawn awkah ka duh ngai mi pakhat.\nKan miphun lungput ah a tlau in tlau seh ti ka duh ngai mi pakhat cu MINUNG KAN I TLUKDIH” timi lungput hi a si. Minung hi i tluk dih phung a silo i i tluk dih khawh zong a silo. Cucaah Refugee ciocio kan i tluk dih ti mi lungput hi cu kan remh ah a tha ko lai tiah ka ruah. Kan um nak miphun an lungput kan cawn ah biapi tuk in ka ruah mi cu; “Dinnak Lungput, Thildik Ttanh, a rang kha a rang an ti i a nak kha a nak an ti fon ko. An mit a fiang, an lung a thiang, zumhawk an tlak. Cu lungput ahcun thluachuah a um. Ram thangcho le ram pical nih suttung bangin an i tlaih mi lungput a si. Cu caah mifimmi midikmi le mitha pawl nih an nun chung ah dawh te in an tuanbia an tial i an thih hnu ah a nungmi nih cawn awktlak le zulh awk tha ro ah an chiah tak.\nNorway ram ah zeitindah kan tuanbia kan tial lai?\nCND cu lungrualnak in rak thawk mi a si. Cu ban tuk in kan pupa hna cu anlung aa rual, an idaw, an ral atha, thildik an tanh, zumhawk lungput an rak rak ngei. Cuve bantukin kan Baibal ca Phungthluk bia nih a tial mi cu miphun a lian ngan ter tu cu Din nak a si a ti. Din nak nun in kan miphun a lian ngan tertu pumpak pakhat cio kan lungput si hram seh.\nPrevious Previous post: A Fanu Pahnih Tlaihhrem Ruangah Thong Kum 13 An Thlak\nNext Next post: Stort narkobeslag i Myanmar


Minung Kan Ci Karh Ter Tu Le Thazaang Tthawnter Tu Ei Din Hna – ZINGHMUH NEWS\nMinung Kan Ci Karh Ter Tu Le Thazaang Tthawnter Tu Ei Din Hna\nMinung kan nunnak ah hin nu kan si mah maw pa kan si zongah kan ngan a dam i kan ci (sperm) thazaang tthawn zong hi a rak biapi ngia ve. Cu kan ci thazaang tthawnnak ding ah cun caan hmaan te in ti le rawl zong ei piak le din piak a herh bantuk in zei bantuk rawl hna nih hin dah minung kan ci thazaang a tthawn ter khun timi cu a tang lei ah ka vun ttial hna lai.\nDark Chocolate: Chocolate nakmi ah hin amino acid le a dang dat pawl tampi aa tel caah minung kan ci a karh ter lengah thazaang zong a tthawn ter. Cu lawng hmanh si loin nu le va hna nih nupa sualnak kan tuah caan zongah diriamhnak (orgasm) zong a phanh ter khawh fawn, a mah belte tamtuk in ei ah cun khing rihnak le thaunak a chuah ter khawh ve.\nCangkeuh or Cangkolh (Oyster): Zinc dat nih hin minung kan ci thlahnak le kan takpum chungah a ummi testosterone (pa kan til chung in a chuakmi hromone thaza si) level a karh ter khawh ve. Cangceuh le Cangkolh ah hin Zinc dat tampi a um caah minung kan ci thazaang a tthawn ter lengah testosterone level zong a kai ter khawh bantuk in nupa sualnak tuah tik zongah a herhmi lungthawhnak a chuahter fawn.\nArti or Cawmpei Ti (Eggs): Arti le Cawmpei ti hna chungah aa telmi Vitamin-E nih hin minung kan ngan a dam ter lengah ci thlahnak zong a tthat ter. Cun a tthami kan ci a hrawk tu ding hna a hrawh piak khawh rih caah ci ttha le a tthawngmi ci pawl a chuah ter ve.\nBanhla: Banhla chungah aa telmi Bromelain tiah auhmi enzyme dat hna nih hin nupa sualnak hman duhnak lungthin a kar ter khawh ve lengah Vitamine dat zong a rum tukmi a si caah kan ci zong ngan dam ter in thazaang a tthawn ter rih caah Banhla hi tampi ei piak bak ding si.\nMai Mu (Pumkin Seeds): Mai Mu einak zong nih hin testosterone thlahnak a karh ter lengah minung kan ci zong karh ter in thazaang zong a tthawn ter rih fawn. Cun quality a tthami ci zong a chuah ter caah naupawi tuan a duhmi hna nih cun Maimu hi tam piin ei piak ah ttha.\nKhachuan Raang: Khachuan raang tu hi cu mi tampi nih kan theih ciami si ko lai, minung kan ngan damnak caah ei lo theih lomi ei din phunkhat a si bantuk in kan ci thlahnak zongah thazaang tthawnnak a chuahter lengah Khachuan raang chungah aa telmi allicin tiah auhmi compound nih pa thilri rian ttuan ning zong a tthat ter rih fawn.\nAntam Tawba Sen (Carrot): Antam tawba sen zongah hin Vitamin-A dat tampi aa tel bantuk in ci thlahnak lei kap zong ah thazaang tthawnnak a chuah ter ve. Vitamin-A hi anttam tawba sen in hmuh khawh a si bantuk in Oatmeal (Oat changvut) le sachuma hna zongin hmuh khawh si ve.\nHOME, KNOWLEDGE February 16, 2019 February 16, 2019 by David


Jehovah Nih A Miphun Kha Thianter A Duh Hna\nREL KA DUH Africa Holh Alur Amharic Holh Armenia Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Basque Holh Bassa Holh (Cameroon) Batak (Karo) Belize Kriol Biak Bicol Holh Boulou Holh Cebuano Holh Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Cibemba Holh Cinamwanga Holh Cinyanja Holh Colombia Kut Holh Cuban Sign Language Denmark Holh Douala Holh Dutch Holh Ewe Holh Fiji Holh Finland Holh Fon Holh France Holh France Kut Holh Ga Holh Galician Germany Holh Germany Kut Holh Grik Holh Guarani Holh Gun Holh Haiti Creole Holh Hausa Holh Herero Holh Hiligaynon Holh Hindi Holh Hungary Holh Iloko Holh Indian Sign Language Indonesia Holh Ireland Holh Isoko Holh Italy Holh Javanese Jula Holh Kabiye Holh Kabuverdianu Karen (S'gaw) Kazakh Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kiribati Holh Kirundi Holh Kisi Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwanyama Holh Kyangonde Lahu Holh Lai Holh (Tiddim) Lari Lhukonzo Holh Lingala Holh Lomwe Holh Luganda Holh Luvale Holh Malayalam Holh Malaysia Holh Malta Holh Mambwe-Lungu Holh Mbunda Mirang Holh Mixtec Holh (Guerrero) Mongolia Holh Moore Holh Myanmar Ndebele Holh Ndebele Holh (Zimbabwe) Nepal Holh Ngangela Nias Holh Norway Holh Nsenga (Zambia) Nyaneka Holh Okpe Otetela Holh Pangasinan Holh Philippines Kut Holh Poland Holh Portugal Holh Portugal Holh (Portugal) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Romany (Northern Greece) Romany (Southern Greece) Ronga Russia Holh Samoa Holh Sango Holh Sena Holh Sepedi Holh Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Spain Holh Spain Kut Holh Sunda Swahili Holh Swahili Holh (Congo) Sweden Holh Tagalog Holh Tamil Holh Telugu Holh Tetun Dili Thai Holh Tigrinya Holh Tok Pisin Holh Tonga Holh Tshiluba Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuvalu Holh Tzotzil Holh Ukraine Holh Urhobo Holh Uruund Holh Uzbek Holh Valencian Vietnam Holh Waray-Waray Holh Wayuunaiki Holh Wolaita Holh Zambian Sign Language Zande Holh Zimbabwe Kut Holh\n“A thiangmi sinah na thiang.”—SALM 18:26.\n1-3. (a) Nu pakhat nih a fapa kha zeicah thiang tein a chiah? (b) Jehovah nih a miphun kha zeicah thianter a duh hna?\nDAWTNAK a ngeimi nu pakhat nih a fapate kha sianginn kainak caah a timhtuah tiah na mitthlam ah cuanter hmanh. Ti a kholh i a thiangmi thil kha a hruk. Mah nih ngakchia kha a ngan a damter i a nu le a pa nih ṭha tein an zohkhenh ti kha a langhter.\n2 Kan Pa, Jehovah nih thiang tein um hna seh ti a kan duh. (Salm 18:26) Thiang tein umnak nih kan caah ṭhatnak a chuahter ti kha a hngalh. Thiang tein kan um tikah mah nih Jehovah kha thangṭhatnak a hmuhter lai.—Ezekiel 36:22; 1 Peter 2:12 rel.\n3 Thiang tein um ti cu zei sullam dah a si? Thiang tein um cu kan caah zeicah a ṭhat? Mah kong hna kan i ruah tikah kanmah theng thlennak cheukhat tuah kan herhmi kha kan hmuh lai.\nZeicah Thiang tein Um a Herh?\n4, 5. (a) Zeicah thiang tein um kan herh? (b) Thiannak he aa tlaiin Jehovah hmuhning kha sermi thil nih zeitindah a kan cawnpiak?\n4 Thiang tein um awkah Jehovah sinin kan cawn khawh. (Levitikas 11:44, 45) Thiang tein um a herhnak a biapi bikmi a ruang cu ‘Pathian bantuk si’ kan duh caah a si.—Efesa 5:1.\n5 Thiannak he aa tlaiin Jehovah hmuhning kha sermi thil in tampi kan cawn khawh. Jehovah nih thli le ti a thian nakhnga kokek in aa helmi thil sining kha a ser. (Jeremiah 10:12) Minung ruangah vawlei a thurhnawmh tik hmanhah vawlei cu lam tampi in amah tein a thian ṭhanmi kha ruathmanh. Tahchunhnak ah, durbing in zoh lawngah hmuh khawh a simi a nungmi rungrul pawl kha Jehovah nih a ser hna. Mah rungrul pawl nih siivai ah a cang khomi thilri pawl kha ṭih a nung lomi thil in an thlen khawh. Mah cu a ṭha tukmi thlennak a si. Scientist pawl hmanh nih a thurhnawmmi kha thianter ṭhan awkah cu bantuk rungrul cheukhat kha an hman.—Rom 1:20.\n6, 7. Jehovah a biami hna cu an thian a hau ti kha Moses Nawlbia nih zeitindah a langhter?\n6 Jehovah nih Moses sinin Israel mi a pekmi hna Nawlbia ah thiang tein um cu zeitluk in dah a biapit ti kha kan hngalh khawh. Tahchunhnak ah, Jehovah nih an biaknak a cohlan nakhnga Israel mi cu pumsalei in an thian a hau. Remnak Ser Ni ah tlangbawi ngan cu ti voihnih aa kholh lai. (Levitikas 16:4, 23, 24) A dang tlangbawi pawl zong nih rai an thawi hlanah an kut le an ke an i ṭawl ve lai. (Exodus 30:17-21; 2 Chanrelnak 4:6) Thil sining cheukhat ah thiannak he aa tlaimi nawlbia kha an zulh lo ahcun thih dan pek an si lai.—Levitikas 15:31; Nambar 19:17-20.\n7 Tuchan ah tah zeitin? Nawlbia in Jehovah phunglam kong tampi kan cawn khawh. (Malakhi 3:6) Jehovah a biami hna cu thiang tein an um a hau ti kha nawlbia nih fiang tein a langhter. Jehovah phunglam cu aa thleng lo. Tuchan zongah amah a biami hna sinin thiannak kha aa ruahchan.—Jeim 1:27.\nThiang tein Um ti cu Zei Sullam Dah a Si?\n8. Zeiti lam hna in dah thiang tein kan um a herh?\n8 Jehovah mithmuh ah a thiangmi si ti tikah kan pum, kan hnipuan le kan inn thiannak lawngin a za lo. Thiannak timi cu kan nunnak dihlak he aa pehtlai. Mah ah kan biaknak, kan ziaza le kan ruahnak hna zong aa tel. A thiangmi in Jehovah nih a kan hmuh nakhnga kan nunnak kip ah kan thian a hau.\n9, 10. Kan biaknak thianter timi cu zei sullam dah a si?\n9 A thiangmi biaknak. A hmaan lomi biaknak he zeiti lam hmanhin kan i pehtlaih awk a si lo. Israel mi cu Babilon i sal an taan lioah a ziaza a rawkral i siasal a biami hna lakah khua an sa. Profet Isaiah nih Israel mi cu an ram ah an kir ṭhan lai i a thiangmi biaknak an dirh ṭhan lai tiah a rak chimchung. Jehovah nih hitin a ti hna: “Babilon khan khulrang in chuak u. Tawngh lo ding timi thil kha tawng hna hlah u, thiang tein um u law khua kha chuahtak u.” Pathian an biaknak ah Babilon mi hna i a hmaan lomi biaknaklei cawnpiaknak, ziaza le phungphai hna kha an cawhkalh lai lo.—Isaiah 52:11.\n10 Tuchan i a hmaanmi Khrihfa hna zong nih a hmaan lomi biaknak kha an hrial. (1 Korin 10:21 rel.) Vawleicung pumpi ah mi tampi nih an uarmi phunglam, nunphung le zumhnak hna cu a hmaan lomi biaknak cawnpiaknak cungah hram aa bunhmi an si. Tahchunhnak ah, nunphung tampi ah mi nih kan thih hnuah a nungmi pakhatkhat a um rih tiah an zumh. Mah zumhnak cungah i hngat in phungphai tampi a um rih. (Phungchimtu 9:5, 6, 10) Khrihfa a simi nih cun, cu bantuk phungphai hna kha kan hrial a hau. Cu bantuk phungphai cheukhat ah i tel ve dingin kan chungkhar mi nih an kan hnek men lai. Asinain Jehovah mithmuh ah a thiangmi si kan duh caah cu bantuk hneknak hna kha kan i teiter lo.—Lamkaltu 5:29.\n11. Kan ziaza thianter timi cu zei sullam dah a si?\n11 A thiangmi ziaza. Jehovah mithmuh ah a thiangmi si kan duh ahcun nupa sualnak he aa tlaimi vialte kha kan hrial a hau. (Efesa 5:5 rel.) Baibal ah Jehovah nih “nu le pa sualnak kha hrial ko u” tiah a kan ti. A ziaza a rawkralmi le aa ngaichih lomi hna nih “Pathian pennak cu an co lai lo” tiah fiang tein a langhter.—1 Korin 6:9, 10, 18; A Donghnak I Fianternak 22 ah zoh.\n12, 13. Zeicah kan ruahnak a thian a herh?\n12 A thiangmi ruahnak. Kan ruahmi ningin thil kan tuah tawn. (Matthai 5:28; 15:18, 19) Kan ruahnak a thian ahcun kan tuahsernak zong a thiang ve lai. Mitlinglo kan si caah a caan ah kan ruahnak a palh lai ti cu a hmaan ko. Cutin a si ahcun kan hloh colh awk a si. Cutin kan tuah lo ahcun kan lungthin cu a thiang ti lai lo. Kan ruah zungzalmi thil kha tuah kan hun duh men lai. Cucaah kan lungthin chungah a thiangmi ruahnak kha kan rawn a hau. (Filipi 4:8 rel.) Ziaza rawhralnak le zaangennak aa telmi nuamhsaihnak hna kha kan hrial a hau. Cun kan relmi, kan zohmi le kan chimmi kong zongah kan i ralrin a hau.—Salm 19:8, 9.\n13 Pathian dawtnak chungah kan hmunh khawh peng nakhnga kan biaknak, kan ziaza le kan ruahnak a thian a hau. Mah lengah pumsalei thianhhlimhnak zong Jehovah caah a biapi.\nPumsalei ah Zeitindah Thiang tein Kan Um khawh?\n14. Pumsalei thian cu zeicah a biapit?\n14 Kan pum le kan pawngkam a thian ahcun kanmah theng le kan pawngkam ah a ummi hna caah a ṭha. Kanmah theng kan i nuam lai i midang zong nih kanmah he um kha an duh lai. Asinain pumsalei ah thian a herhnak a biapi deuhmi a ruang a um. Thiang tein kan ummi nih Jehovah thang a ṭhatter. Mah hi ruathmanh: A zungzal in a thurmi ngakchia pakhat kha na hmuh tikah a nu le a pa kha na mawhchiat men hna lai. Cu bantukin kannih zong kanmahle kanmah kha ṭha tein kan i zohkhenh lo i thiang tein kan um lo ahcun mi nih Jehovah kha an thangchiat lai. Paul nih hitin a ti: “Kan rianṭuannak ah ahohmanh nih an kan soi nakhnga lo, ahohmanh an lam ah dawntu chiah kan duh lo. Kan i zuammi tu cu zei kan tuahnak hmanhah Pathian sal kan si ti langhter kha a si.”—2 Korin 6:3, 4.\nJehovah miphun nih cun kanmah theng le kan pawngkam kha thiang tein kan chiah a hau\n15, 16. Thiang tein kan um nakhnga zeidah kan tuah khawh?\n15 Kan pum le kan hnipuan. Kan pum thiang tein chiah cu nifa kan tuahmi thil ah aa tel a hau. Tahchunhnak ah, a si khawh paoh ahcun nifate ti kan i kholh. Kan kut kha ti le chatpiat in kan ṭawl, a hleiin rawl kan chuan hlan asiloah kan ei hlan, cun zunput kan kal hnu le a thurmi thil pakhatkhat kan tawngh hnuah kan i ṭawl. Kut ṭawl cu a sawhsawhte a lo ko nain zawtnak rungrul khamnak ca le zawtnak i chawnh lonak caah a herhmi a si. Mah nih nunnak hmanh a khamh khawh. Zunput ṭha tein kan ngeih lo ahcun kan thurhnawm hlonhnak caah ṭha tein kan timhtuah khawh. Hlanlio Israel mi cu zunput ṭha tein an ngeih lo caah an zun le an ek kha minung umnak inn le ti hram he aa hlatnak hmun ah an kal i vawlei ah an phum.—Deuteronomi 23:12, 13.\n16 Kan hnipuan cu aa dawhmi, a man a fakmi le hmanung bik fashion a si a herh lo. Asinain a thiangmi le zoh dawhmi a si awk a si. (1 Timote 2:9, 10 rel.) Kan i hruk-aih ningin Jehovah kha a zungzal in thangṭhatnak hmuhter kan duh.—Titas 2:10.\n17. Kan inn le pawngkam kha zeicah thiang tein chiah kan duh?\n17 Kan inn le pawngkam. Khoika i kan um hmanhah kan inn kha thiang tein kan chiah zungzal. Mawṭaw, sehbing, mawṭaw cycle le kan ngeihmi zei bantuk citmi thil paoh kha thiang tein kan chiah. A hleiin pumhnak le phungchim kalnak i kan hman tikah a thian awk a si. Phungchim ah midang kha a thiangmi vawlei paradis nunnak kong kan chimh hna. (Luka 23:43; Biathlam 11:18) A thiangmi vawlei thar nunnak caah atu in kan i timtuah ti kha kan inn le kan pawngkam thil nih an langhter khawh.\n18. Biaknak caah hmanmi hmun kha zeicah thiang tein chiah kan duh?\n18 Biaknak caah hmanmi hmun. Biakinn a si ah, civui tuahnak hmun a si ah kan i pumhnak kha thiang tein kan chiahnak thawngin thiannak cu kan caah a biapi ti kha kan langhter. Biakinn ah mithar pawl a voikhatnak an rat tikah biakinn a thianmi kha an hmuh tawn. Mah nih Jehovah thang a ṭhatter. Khrihfa buchungmi kip nih Biakinn thianhnak le remhnak ah bawmhnak caanṭha kan ngei.—2 Chanrelnak 34:10.\nA Thiang lomi Ziaza hna kha Hrial\n19. Zei hna dah kan hrial a herh?\n19 Baibal ah kan hrial awk a simi, a ṭhalomi ziaza vialte kha a langhter lo nain cu bantuk thil he aa tlaiin Jehovah hmuhning hngalh awkah a bawmmi phunglam hna cu a langhter. Pathian nih kuak zuk, zu ningcang loin hman le ritnak siivai hna hman kha a duh lo. Pathian hawikom kan si ahcun cu bantuk thil tuah kha kan hrial ko lai. Zeicah? Nunnak laksawng kha kan sunsak tuk caah a si. Cu bantuk ziaza hna nih kan chan a tawiter khawh, kan ngandamnak a hnorsuan khawh i kan pawngkam ah a ummi hna zong harnak a pek khawh hna. Mi tampi nih an ngandamnak caah mah a ṭhalomi ziaza hna kha tuah ti lo awkah an i zuam. Asinain Jehovah hawikom a simi nih kan hrialnak a ruang ṭha bik cu Pathian kan dawt caah a si. Mino nu pakhat nih hitin a chim: “Jehovah bawmhnak thawngin ritnak sii ka hmanmi kha ka ngol khawh cang. Ka nunnak zong a thiang cang.. . . Cutin i thlen awkah keimah pumpak thazaang in cun zeiti hmanhin a si kho lomi a si.” Ṭih a nungmi, a ṭhalomi ziaza pawl tei khawh awkah a bawmmi Baibal phunglam panga kha i ruah hna u sih.\n20, 21. Jehovah nih zei bantuk ziaza dah hrial hna seh ti a kan duh?\n20 “Ka dawtmi ka hawile hna, hi biakamnak vialte hi kanmah pei pek kan si cu. Cucaah pum siseh, thlarau siseh, a thurhnawmhtertu paohpaoh kha i thenh u sih law Pathian ṭih bu tein um u sih.” (2 Korin 7:1) Jehovah nih kan lungthin le kan pum a hrawk khomi, a thiang lomi zaiza hna kha hrialter a kan duh.\n21 ‘A kan thurhnawmhtertu paohpaoh kha i thenh’ awk a sinak a ruang kha 2 Korin 6:17, 18 nih a langhter. Jehovah nih hitin a ti: “A thiang lomi kha zeihmanh tawng hlah u law kaan cohlan hna lai. Keimah cu nan pa ka si lai i nannih cu ka fapale le ka fanule nan si lai.” A kan thurhnawmhter khomi le Pathian mithmuh ah a thiang lomi a kan siter khomi zeithil paoh kha kan hrial ahcun a fale a dawmi pa bantukin Jehovah nih a kan dawt ve lai.\n22-25. A ṭhalomi ziaza pawl hrial awkah zei Baibal phunglam nih dah a kan bawmh khawh?\n22 “Bawipa na Pathian cu na lungthin dihlak le na ruahnak dihlak le na nunnak dihlak in na dawt lai.” (Matthai 22:37) Mah cu a biapi bikmi nawlbia a si. (Matthai 22:38) Jehovah cu kan lungthin dihlak in dawt awkah aa tlakmi a si. Kan chan a tawiter khomi asiloah kan thluak a rawhter khomi thil pakhatkhat kha kan tuah ahcun zeitindah Pathian kha lungthin dihlak in kan dawt khawh lai? Mah canah a kan pekmi nunnak kan sunsaknak kha langhter awkah kan si khawh chungin kan i zuam.\n23 “Pathian cu minung kha nunnak le thaw le zeizong vialte a petu a si.” (Lamkaltu 17:24, 25) Na hawikom pakhat nih a ṭha tukmi laksawng aan pek tikah na hlonh lai maw asiloah na hrawk lai maw? Nunnak cu Jehovah nih a kan pekmi khuaruahhar laksawng a si. Mah laksawng kha kan sunsak tuk. Cucaah kan nunnak kha Pathian thang a ṭhattermi lam in hman kan duh.—Salm 36:9.\n24 “Na innpa cu nangmah naa dawt bantukin na dawt lai.” (Matthai 22:39) A thiang lomi ziaza nih kanmah lawng kha harnak a kan pe lo. Kan pawngkam ah a ummi le kan dawtmi hna zong harnak a pek khawh hna. Tahchunhnak ah, kuak a zumi he inn khat ah a ummi cu kuak khu kha a dawp caah mah nih a ngandamnak kha fakpi in a hnorsuan khawh. Asinain mah ziaza ṭhalo hna kha kan ngol ahcun kan pawngkam ah a ummi pawl kan dawt hna ti kan langhtermi a si.—1 Johan 4:20, 21.\n25 “Bawi le nawlngeitu pawl kha, an nawl nan ngaih hna lai.” (Titas 3:1) Ram tampi ah ritnak sii i chiah le hman cu nawlbia buar a si. Jehovah nih cozah nawl ngaih dingin a kan fial caah an chuahmi upadi pawl kha kan zulh.—Rom 13:1.\nThiang tein kan um tikah Jehovah kan thangṭhatmi a si\n26. (a) Jehovah nih kan biaknak a cohlan nakhnga zeidah kan tuah a herh? (b) Pathian hmuhnak ah thian cu zeicah a ṭha bikmi nunnak lam a si?\n26 Jehovah hawikom si kan duh ahcun thlennak cheukhat tuah kan herhmi kha kan hun hngalh men lai. Kan hngalh ahcun thlennak kan tuah colh awk a si. A ṭhalomi ziaza ngol cu a fawi lai lo nain kan ngol khawh ko. Jehovah nih kaan bawmh hna lai tiah bia aa kam. Hitin a ti: “Keimah cu BAWIPA nan Pathian, nan ca ṭhatnak cawnpiak aan duhtu hna le nan zulh awk hnga lam aan hmuhsaktu hna ka si.” (Isaiah 48:17) Thiang tein um awkah kan si khawh chungin kan i zuam ahcun Pathian thang kan ṭhatter lai ti cu a fiang ko.\n1 JEHOVAH CU A THIL TUAHMI KIP AH A THIANG\n“Nannih cu nan thian awk a si, keimah ka thian caah.”—Levitikas 11:45\n2 Korin 6:3, 4, 17, 18\nThiang tein umnak cu kan nunnak kip he aa pehtlai. Mah ah kan pum, kan hnipuan le kan inn hna thiang tein chiah aa tel. Cun kan biaknak, kan ziaza le kan ruahnak thianter zong aa tel.\nThiannak cu Jehovah caah a biapi.\nSalm 19:8, 9; Matthai 15:18, 19; Filipi 4:8\nKan ruahmi ningin thil kan tuah tawn caah kan ruahnak a thian khawh nakhnga kan si khawh chungin kan i zuam a hau.\n2 KAN BIAKNAK CU A THIAN AWK A SI\n“Thil thiang a phortu hna . . . thiang tein um u.”—Isaiah 52:11\nKan biaknak kha zeitindah kan thianter khawh?\n1 Korin 10:21; Jeim 1:27\nA hmaan lomi biaknak he aa pehtlaimi phunglam, nunphung le zumhnak hna kha kan hrial.\nLevitikas 11:44; Malakhi 3:6\nJehovah nih a miphun pawl kha nawlbia le phunglam a pek hnanak thawngin a huhphenh zungzal hna.\n3 A ṬHALOMI ZIAZA NIH JEHOVAH HE KAN I PEHTLAIHNAK KHA A HRAWH KHAWH\n“Pum siseh, thlarau siseh, a thurhnawmhtertu paohpaoh kha i thenh u sih.”—2 Korin 7:1\nJehovah nih zei bantuk ziaza dah hrial hna seh ti a kan duh?\nMatthai 22:39; Lamkaltu 17:25; Titas 3:1\nKuak zuk, zu le ritnak siivai ningcang loin hman ti bantuk kan pum a hrawk i kan chan a tawitermi thil hna kha kan hrial. Mah cu kan nunnak, midang nunnak le kan umnak ram i upadi pawl kan upat caah kan hrialmi a si.\nA ṭhalomi ziaza ngol cu a har hmanhah kan lung a dong lo. Jehovah bawmhnak thawngin kan tei khawh ko.\n4 A ṬHALOMI ZIAZA KHA KAN NGOL KHAWH\n“Ka pum cu ka hrem i fek tein ka uk.” —1 Korin 9:27\nA ṭhalomi ziaza ngol awkah zeinihdah a kan bawmh khawh?\nA ṭhalomi duhnak doh khawh awkah Pathian sinah thiang thlarau hal.\nA ṭhalomi ziaza doh khawh awkah a hartertu hawikom, baisikup le music hna kha hrial.\nThil cheukhat na tuah lonak a ruang, tahchunhnak ah kuak na zuk lonak a ruang kha midang sin fianter awkah i timtuah.\nZiazalei Thenhnak—Pathian Thiannak Langhternak\nEzekiel hmuhmi biakinn kong langhnak i hngahnak khaan le luhnak hna cu 1914 thawkin Pathian mi hna caah sullam a ngei khun.


Cu Tluk Lainu Muidawh Le Pumrua Ṭhat Le Ṭawk Ṭhat Khawh Cu Dah Gym A kalnak Video Thar Zoh Khawh A Si (Video He) – Chin World News Evening\nMarch 2, 2020 March 2, 2020 Salai Van Theihtlei\nTha tein ahmanthlak ka vun zoh i hibantukin lainu muidawh le pumruah ttha um vehna sehlaw tiah saduh ka that. Asinain ahmanthlak le a min ka vun check i ttha tein ka vun zoh cu Lainu a rak si diam ai. Lainu hitluk in maw an rak i dawh ti a ka theihter hleiah Lainu pawl hi miphun dang nu sinah ningzakpi ding an si hrimhrim lo. Lainu muidawh hi miphun nu nih an tluk hna lo tiah ka ruah.\nTutan i kan Lainu hi ramdang a ummi a si. Zeiruangah dah hi tluk in a pumrua tthat le ttawk tthat ti ahcun ningcang tein le a caan tein Gym a kal i exercise a tuah caah a si. Lainu tampi hibantuk in kan si kho cio ko. Tutan kan vun tarmi lainu hi Tedim a si i Jasmine Huai ti a si. A dawh ngamsam ko. Ahmanthlak tampi a um ko nain tlawmpal te lawng kan rak chiah Video zong kan rak chiah chih te lai.


Doctor pa nih Covid-19 zawtnak ruangah Isolation ward ah anchiah mi nu atlaihhrem I a nunnak aliam - Khuaruah Har News\nDoctor pa nih Covid-19 zawtnak ruangah Isolation ward ah anchiah mi nu atlaihhrem I a nunnak aliam\nMaw ka thin kan vawleicung thawngpang ngai hi covid-19 zawtnak ruang ah vawleicung pumpi lungrethei le thinphang thlalau in kan um lio ah cheukhat nih caanttha ah ilak in thil tthalo tuahnak anrak hman. Covid-19 zawtnak a chuah nak hi thlapa thlali fai te lawng a si ko nain minung ting khat renglo vawleicung ah anthi cang.\nHi zawtnak cu kan theih dih bang in vawleicung ram kip le hmun kip aphanh dih cang caah mizei paoh lungrethei le thinphang thlalau taktak in um dih cio a si. Cu tluk lungrethei le thinphang thlalai in kan um lio ah India ram Naraya Medical Collage Gaya Bihar ah nu pakhat cu covid-19 zawtnak ruangah Isolation ward ah an chiah i mah lio ah cun sibawi pakhat nih arak tlaihhrem.\nAtlaihhremtu sibawipa nih cun midang nih aka thei sual lai tiah damlo a zual taktak mi cu sizung in cun a chuahter ruangah anunnak aliam tiah theih a si. Minung kan hei sual khawh ning hi cu ramsa lungthin hmanh akeng lo mi vawleicung ah hin tampi anrak um. Hi tluk zawtnak ttihnung in kanthi sual lai tiah lungrethei taktak in um lio te hna i mi tlaihhrem duhtu sibawi hna rak um hoi cu apawi taktak khi a si.\nVawleicung ah Trainer Ttha Cem Ka Si Lai Tiah Floyd Mayweather Nih A Chim\nCevit Tablet cu Covid-19 I vennak caah a ttha tiah theih a si\nTulio Ah Cun Mah Bantuk Video Hmuh Awk Hi Um Lengmang Sehlaw Ttha+VIDEO\nRUAH A PHU MI: Zahan Ralhran Vanlong Ruahlopi In A Tlaak Ko Kha Zingnu Khuakhan A Si Kho mi Si\nCaankarlak Chin Mipi Runvennak lei Committee (ICPDC) Thar Chin Palai Pawl nih an Ser\nChin Miphun Vialte Luatnak Lungphun Pi Onnak An Tuah Lionak\nKNU 5th Brigade Lutlai Pado Mahn Mahn Nih Tlangcung Hriamtlai Phu Kong A Chim Mi Cu Ngaihchia Ngai A Si\nSalai Ceu Bik Thawng Cu MP Ai Cuh Tthan Lai Lo Tiah Theih A Si


Khah! Trump Ai Sum Kho Ti Lo China A Phomh Taktak Cang China Caah Ṭihnung Ngai A Si Lai Hih – Chin World News Evening\nApril 20, 2020 April 20, 2020 Salai Van World News\nAtulio cu Covid-19 rungah vawleipi a hung buai ngaingai. An kan tlunh ve sual lai tiah thinphang nga cio in kan um hna. Kan ralrin ngaingai cio a herh hna. Aruang cu a tuni tiang a damnak sii hmuhchuah a si rih lo.\nVawlei cung mifim thiam zong nih an kawl len nain an hmu rih lo. Cucaah iralring cio hna u sih. President Donald Trump nih atulio zawtnak vawleipi a buaiter cuahmahtu zawtnak ṭihnung Covid-19 zawtnak konghe pehtlai in China nih hi zawtnak hi a bu ko buin hramhram in a karhtermi a si ah cun fak ngai dantak a si lai tiah a chim.\nTrump nih Covid-19 zawtnak kong he pehtlai in China cozah cawlcanghning cu ahlan te in a rak soisel cang i US nih rianṭuanpi tlak an si lo tiin a rak ti lengmang tawn. Hi zawtnak hi zeitindah akarhning a si timi thei ko buin hibantuk rian an ṭuan i an cawlcangh ahcun an tuar ze hrimhrim lai. An rianṭuan ṭhat lo man cu an hmuh ve hrimhrim lai tiah White House i News Conference tonnak an ngeihnak ah Trump nih cun a chim.\nTrump nih a chim rihmi cu Coronavirus zawtnak hrik a um hlan ah cun China he kan i pehtlaihnak hi a ṭha ngaingai. Asinain rianrang tukin thil umtuning aithleng tiah a chim. A peh rihmi cu China cungah hin na thinhung tuk maw zeitindah na tuah lai ti biahalnak zong tampi a um asinain thil umtu ning zohchih in a si ko lai tiah a chim chap. Covid-19 zawtnak hi thil pakhat khat an sualnak ruangah a chuakmi i kilven manh loin a karhmi le theih cuahmah ko buin karhtermi cu aidang tukmi thil a si tiah Trump nih cun a chim.\nHitihin a si ko bu ah tuan tein i hmaithlak ve kan i timh ahkhan an rak kan onh ding a si. Asinain nawl an kan pek lo an kan onh lo thil ṭha lo taktak a si ti an theih i an i zahpi tiah keimah nih cun ka ruah tiah Trump nih cun a chim.


CNF Chairman Pu Zing Cung Nih A Chimmi (Repost) Hi Vun Rel Ve Tuah, A Biapi Ngaingaimi A Si – Onlinenungak\nCNF Chairman Pu Zing Cung Nih A Chimmi (Repost) Hi Vun Rel Ve Tuah, A Biapi Ngaingaimi A Si\nBy chin tawi on February 13, 2021\nCNF Chairman Pu Zing Cung nih a chimmi (Rpost)\n1.Chin miphun nih kan dohmi ral hi Kawl miphun ruahnak a si. Kawl miphun a si lomi (Chin, Shan, Kachin etc..) hna kha Kawl miphun ah canter duhnak an ngeihmi ruahnak le Ralkap uknak hi Chin miphun nih kan dohmi ral a si.\n2. Chin miphun cu zeitik hmanh ah Kawl miphun kan si lo i, Chinram ah Chin miphun lawng nih dah nawl a ngeih ko lo ahcun aho miphun hmanh nih nawl an ngeih ding a si lo.\n3.Chin miphun kan thazaang hi khoika hmanh ah a um lo, UN zongah a um lo, US (America) zongah a um lo, khuazei ram hmanh ah a um lo. Kanmah Chinmi kut cung lawng ah a um. Kan Chin miphun nih luatnak kan duh, zalonnak kan duh a si ahcun “kan ram kan kut cung phakter” kha kan luat ni a si ko.\n4.Chin miphun cu: Holh le ca, nunphung tlamtling tein a ngeimi miphun kan si. Vawleicung ah miphun phunkhat kan si ti hi fiang tein a lang. Cucaah cun Miphun phunkhat a simi hna nih kan miphun sinak kha tțha tein kan i ken i, kan miphun sinak kha kan nunter i, kan miphun sinak kha kan i zahpi lo i, hmai ah kan nawrpi ding kha a biapi tuk. Cu miphun sinak nih cun zeidah a langhter tiah cun, kha miphun kha hmailei ah zeipaoh kanmah tein khuakhan lairelnak le uknak nawl kan ngei lai timi zong kha fiang tein a langhter chih.\n5. Chin miphun nih ral kan dohmi hi kan miphun le kan ram a lohtlau lo nakhnga le kan ram ah kan miphun nih duhdim tein khuasak tintuknak kan ngeih khawh i, kan Pathian zalong tein kan biak khawh nakhnga caah a si.\n6.Panglong hnatlaknak bantukin kan Ram kan dirh i, kan Miphun nih cu ram ah nawl kan ngeih tik ah ramchung ral a dih lai i, daihnak le țhanchonak a ummi Ram kan dirh khawh lai. Cu bantuk Ram dirh ding ah Kawl miphun le ralkap nih an kan kham peng a si ahcun “Kanmah tein nawl kan ngeih khawhnak Ram kan dirh a herh”.\n7.Miphun dawtnak cu Nuhrin nakin i chuahpi mi a si lo. A cawn in cawn a haumi a si. Nihin Chin Miphun hna zong nih Miphun dawtnak hi kan cawn hrimhrim a hau.\n– Tikhing Cakuat\n– Bongva Mekazin.\nKhawmsuatu-Salai Thomas Lian.


America of President nih amah nawl in raldohnak ‘Authorization for the Use of Military Force’ nawl chuahkhawhnak Congress ah, – Kawltu Team\nJune 20, 2021 Pu Tawn Mang\nKum 2002 ah khan President George W. Bush nih Iraq dohnak ding ah Authorization for the Use of Military Force pek asi, sihmanhselaw can zeimaw zat akal liam cang hnu ah cun, mah nawl ngeih nak cu Lawmakers hna nih White House sin in lak piak in Congress nih idohnak kong ah nawl ngeihna lak piak khi an duh.\nAsi nain nizan ah khan The House of Representatives nih cun America President sin ah 2002 ah an hmanmi Authorization for the Use of Military Force cu, President nawl in idohnak phuan/tuah tilo ding in vote an thlak Republicans 49 hna nih Democrats dirpi in bipartisan vote an ngei, House members 268 chung ah 161 nih an pawmpi tih asi.\nSenate nih approved hnu ah President Biden nih LAW canter ding in an sign cang lai, Sihmanhselaw Republicans lei nih cun AMUF repeal asi ah cun President power ngeihnak atlawm sual lai tiah an phang ngai, zeitin dah an kalpi lai bia fiang kan thei te ko lai.\nRepresentative Michael McCaul, the top Republican on the House Foreign Affairs Committee, ‘AMUF Update hi cu a tha asi nain tlauter/hlot hi cu atha lo ati, atu ah Afghanistan ram chung in US ralkap hna an lak cuahmah lio asi, Iraq le Iran te hna dirhmun hi afek lo ngaingai tiah soiselnak an ngei ve.\nSenate Majority Leader Chuck Schumer nih repeal /hlauter phun khin a um, “former President Donald Trump’s 2020 airstrikes Jan 3 ,IRGC Qussem Soleimani an thah bantuk in thil acing kho, AMUF hi tlauter/hlot hi atha bik ati.\nAMUF hi tlauter/hlot ding in Senate 100-members chung in 60 vote hmuh aher, cu caah, Republicans vote 10 tal an hmuh khawh lai maw?\n← Myanmar Military Council Min Aung Hlaig cu thinphan nak angei cang, an Uico ralkap hna ral dohnak ah asung leng mang caah, ralkap nupi hna zong training an pek,\nVawlei cung ah angan bik Vanlawng 2 hna kong pakhat thil phurnak pakhat minung citnak thei kaunak knowledge, →


Hakha Khuachung Ah COVID-19 Mizaw Thar Pahnih An I Chap – Chin 11 News\nHakha Khuachung Ah COVID-19 Mizaw Thar Pahnih An I Chap\nPulrai zawtnak nih an kan phak than ning hi cu hlan nakin a rangdeuh chin lengmang ko cang, abik in Kawlram chung ah tulio pulrai zawtnak a si mi Covid-19 cu fak ngai le rang ngai in a karh chin lengmang caah kan umnak hmun cio in ralrin thiam ngaingai zong kan hau chin lengmang ve.\nTuchun ah The Hakha Post nih thawngthanh nak an tuah mi ah Hakha khuachung ah COVID-19 mizaw thar pahnih an i chap tiah an rak langhter. Cu ruang ah hi pulrai in kan luat khawh nak hnga ding ah le ngandam mi kan si khawh nak hnga ding ah ralrin zia kan thiam a herh tuk cang.\nဟားခါးမြို့တွင် ကိုဗစ်ပိုးတွေ့ နှစ်ဦးထပ်တိုး\nဟားခါးမြို့ နတလ FQတွင် စောင့်ကြည့်ထားသူ နှစ်ဦးထံ COVID 19 Positive တွေ့ရှိပါသည်။\nHakha khuachung ah COVID-19 mizaw thar pahnih an i chap.\nHi kong he pehtlai in Chin Ramkulh Ngandamnak le Zaanglek Zung Lutlai Dr. Aung Ngwe San nih, “An sining zeihmanh kan sin ah a phaan rih lo. Zawtnak an ngei ti cu a dik mi a si ko,” tiah The Hakha Post ah a chim. Hakha khuachung ah atu minung pahnih he fonh in zawtnak ngei minung pathum an si.\nCovid-19 nih an kan phak ko zong ah lau tuk ding le thinphang tuk in um ding cu kan si ti lo. Asinain ralrin zia kan thiam le zulhphung an kan ser piak mi hi felfai tein kan zulh tu kha a biapi mi a si ko.


CNF Nih CNLD Hi A Tanh Taktak Ko Nan Ti Ahcun CNF Zong 2008 Phunghrampi Dirkamtu A Si – Chuncha News\nCNF Nih CNLD Hi A Tanh Taktak Ko Nan Ti Ahcun CNF Zong 2008 Phunghrampi Dirkamtu A Si\nCNF nih CNLD hi a tanh taktak maw?: Kan ram hi 1962 in nihin tiang ralkap nih a kan uk. Minung tampi nih cun atu hi Daw Su hruaimi NLD cozah nih a kan uk an ti kho men. 2008 phunghrampi ruangah NLD hruaimi cozah nih cun thanhchonnak te lawng a tuah khawhmi a si. Uknak (administration) timi biafang, a herh bikmi nawlngeihnak vialte cu ralkap kut ah a um dih. Cu ralkap kut in luat khawhnak lam cu miphun kip nih kan duh ciomi a si. 2008 phunghrampi timi cu kan ram hi ralkap nih zungzal a kan uk dingah nawlpeknak phunghrampi a si.\n2010 thimnak an tuah lioah party hme le miphun party pawl lawng an lut caah ralkap party USDP nih cozah a kalpi. Mah lioah cun mipi nih vote pek zong pek lo zong USDP nih cozah kalpi ding a si ko. Kum 5 a kalpi hnuah 2015 ah thimnak an tuah than tikah cun NLD a lut cang caah mipi nih ralkap kut in a kan luatter khomi le kan ram caah thatnak a tuah khotu ding tiin vote an pek i NLD cozah nih kum 5 a kan kalpi. NLD cozah nih cun thil tha tampi tuah a duh ko nain 2008 phunghrampi ruangah a duh ningin kalpi khawh a si lo.\nRalkap uknak duh lo ruangah Chinram le Chin miphun dawtu pawl nih ramdang an chuak i CNF an dirh. Hi CNF min in an duhmi vialte ralkap cozah sinah an hal. Hriamtlaihtu caah CNA zong an dirh. Ralkap nih kan uk hlah sehlaw CNF le CNA hi a um hrimhrim lai lo. Miphun dang hriamtlaih pawl zong an um ve lai lo, Ralkap doh dingah ramleng a chuakmi lawngte an si. USDP hi 2008 phunghrampi rawkral lo dingin zohkhentu le dirkamtu caah dirhmi ralkap party a si. 2008 phunghrampi remh ding le a thar sernak nawl cu USDP kut ah a um caah USDP hi tanh u timi bia zong hlennak bia a si.\nCNLD hi Chin miphun party a si caah Chin minung vialte tanh ding a si tiah hruaitu le tanhtu cheukhat nih an chim. Cheukhat nih CNLD tanh hi CNF tanh a si ve an ti. CNLD hruaitu pawl chiatnak le thatnak kong hi ka chim duhmi a si lo. Naite ah CNLD hruaitu Pu Ngai Sak nih Interview an tuahnak ah CNLD cu aho party he hmanh komhnak a ngei lo, zei party he hmanh Kawi (alliance) a tuah lo a ti. Kan Covo ‘Federal Democracy’ hmuh khawh dingah kanmah lawngin kan dirmi a si a ti.\nUSDP nih Tinhmi (14), a ngei i cuhna lakah Democracy le Federal kan hmuh khawhnak dingah timi point hi 2021 in tuanchuah khawh dingah party (29) nih USDP he Kawi (alliance) an tuah. Cuhna cu, 1. National Unity Party (NUP), 2. National Development Party (NDP) 3. Modern People Party (MPP) 4. Democratic Party (Myanmar) (DP) 5. National Political Alliance League (NPAL) 6. New Era Union Party (NEUP) 7. Democracy and Peace Party (DPP) 8. Lisu National Development Party (LNDP) 9. Inn National Development Party (INDP) 10. Non Thamu Democratic Party (NTDP) 11. New National Democracy Party (NNDP) 12. Myanmar National Congress (MNC) 13. Rakhine State National United Party (RSNUP) 14. Mro National Development Party (MNDP) 15. Public Contribute Students Party (PCSP) 16. Union Farmers and Workers Force Party (UFWFP)\n17. People’s Party (PP) 18. Peace and Diversity Party (PDP) 19. 88 Generation Democracy Party (88GDP) 20. Wa National Party (WNP) 21. National Democratic Force (NDF) 22. Pao National Organization (PNO) 23. Myanmar Farmers Development Party (MFDP) 24. Bamar People’s Party (BPP) 25. Union Democracy Party (UDP) 26. Kayin People’s Party (KPP) 27. Chin National League for Democracy (CNLD) 28. Federal Union Party (FUP) 29. Shan Nationalities Democracy Party (SNDP) Dated 15, 2020 ပုံႏွိပ္ထုတ္ေဝခြင့္အမွတ္- ဦးတင္ေအာင္ (၀၁၄၁၂) USDP Thantlang. Party hruaitu pawl nih a thli tein Kawi an sermi a si ti kha Thantlang USDP nih a ruat manh lo ruangah hi Biathli hi a chuaksualmi a si.\nParty Alliance tuahmi cu township level in tuah khawh a si lo. Center lawng tuahmi a si. Ralkap uknak duh lo ruangah ramtang a chuakmi CNF nih a dohmi ralkap bochan in ralkap party USDP cu nangmah lo cun tiin Kawi a ser lai maw? 2008 phunghrampi cu Hlutraw Chungah remh khawh lo zongah Hluttaw Lengin remh khawhnak lam kan kawl lai an ti I “21st Century Panlung” tiah min an sak. “Union Peace Conference” tiah. Tlangtar in meeting cu vawi tampi an tuah cang. Party aiawhtu, Miphun aiawhtu, Mibu aiawhtu, Hriamtlaih aiawhtu, Cozah aiawhtu, etc dihlak thanuam ngaiin Meeting an kai lengmang.\nAn duhmi pek le pek lo ding nawlngeitu cu Daw Su zong a si lo, President zong a si lo, Ralkap a si. Ralkap nih an duhmi thil hi pakhat hmanh pek a duh hna lo. Ralkap nih Federal zong a duh lo, Peace zong a duh lo, 2008 phunghrampi remh zong a duh lo. 2019 ah NLD cozah nih 2008 phunghrampi remh ding a ti nain ralkap le a minung usdp kozale pawl nih an duh lo caah remh khawh a si ti lo. Cucaah Lam dang kawl a herh cang. Federal kong hi 2008 phunghrampi ah a tel lo. Hluttaw Lengin chuakpi an duh zongah ralkap leiin a lenglei agenda cu rak chuakpi hlah, 2008 phunghrampi chung lawng chuakpi khawh a si ti si ko.\n2008 phunghrampi chungin CNLD nih Federal Democracy kan kawl lai a ti. Hi kong hi ramdang ah va hal khawhmi zong a si lo. Duhmi cio hal khawh le hmuh khawh a si ahcun atu hi an hmuh dih cang lai. Cun phunghrampi nih central cozah nih ramkulh cozah a tlaih lai a timi cu central cozah a si khawh lo dingmi miphun party CNLD nih cozah kan tlaih khawh lai timi bia tehna chim in mipi hlen ding a si lo. Lungfimlo caah cun an zumh ko lai, zumh hlah ti khawh zong a si lo. 2010 ah Chin party nih mp seat 18 chungah 10 teinak a hmuh i cozah cu usdp nih a tlaih. Chin party nih Chin cozah tlaih khawhnak lam cu 2008 Phunghrampi nih a siang lo timi hi mipi caah hngalh a herh tukmi a si.\nRalkap lungput cu a cunglei ah ka langhter dih cang. A cunglei party (29) pawl nih ralkap party\nUSDP bochan in Kawi an ser cang. CNLD zong a tel ve cang. CNF nih a dohmi le a huatmi ralkap cu nangmah lawng Federal Democracy na kan pek khawh tiin panh a duh taktak lai maw? Hi Ca reltu nan dihlak tha tein khuaruat cio tuah u. CNF nih a dohmi ralkap cu a bochan taktak lai maw ti cu amah nih a hngalh bik lai. CNLD tanhtu pawl zong tha tein ruat tuah u! Ralkap hi nan bochan taktak maw? Ralkap lawng nih Federal Democracy a kan pek khawh nan ti ve maw?\nPolitics cu duh ning le pomh ning cio in dirpi khawh a si ko. Ralkap ruangah sifak bikmi ram kan si cang kan ti lioah ralkap lawng kan duhmi a kan pek khawh tiah panh a duhmi nan si ko ahcun nanmah nawl si ko! Tanh taktak ko ahcun kan hnu thla ah Ralbawizik Min Aung Hlaing a tongmi party (34) le Kawi a sermi (29) party vialte cu 2008 phunghrampi dirkamtu an si dih cang. Kum 5 chung nawlngeihnak ca lawng khua an ruat cang. Tefa chan tiang ram thatnak an ruat duh ti lo. CNF nih CNLD hi a tanh taktak ahcun CNF zong 2008 phunghrampi dirkamtu a si ve tinak a si. A si le si lo cu hruaitu pawl nih an hngalh bik lai. Pumpak cio iruat cio usih. Catialtu: Laiki Chozah (11.9.2020)\n2020 Rampi Thimnak Cu Mipi Nih Party Nak In, Chinmi A Dawtu Minung Lawng Vote Pek An In Timh Cang\nR.I.P: Apoi Hringhran, Kan Unau Hna An Tem Tuarnak Cu Ngaihchiat Ngai Ngai A Si


Myanmar Model Thin Zar Wint Kyaw A Hmanthlak Pawl Cu Mitchinh Bu Bak In Zoh Hau Cang (+Hmanthlak Pawl) – Onlinenungak\nMyanmar Model Thin Zar Wint Kyaw A Hmanthlak Pawl Cu Mitchinh Bu Bak In Zoh Hau Cang (+Hmanthlak Pawl)\nMyanmar ram chungah cun a cian bak mi le a hmeih bak mi mipi a soisel tu tam pi an um lio ah a rak ttanh tu tampi zong a ngei mi Model “Thin zar Wint Kyaw” nih nizan ah taklawng in hman ai thlakmi a mah pumpak instgram ah a post caah kawlram mipi tampi nih an soisel tuk i a riantuan nak tiang buainak a tong kho tiah theih a si . Thinzar Wint Kyaw hi a liamcia can ah a hmanthlak tam deuh cu sexy over deuh in ai thlakmi an si , cu a hmanthlak pawl cu social media ah a post tik ah soisel tu le dohkalhtu a rak ngei ngai .\nCulawng silo in puai pakhat an sawm nak ah bawli i hruk lo in puai ah a kal i a sexy tuk mi thil he puai ah a va chuah caah Myanmar Film Industry lei riantuan tu hna siseh , Myanmar Film Production lei tuanvo ngeitu tiang nih a luan deuh ko an ti caah hmailei ah hi bantuk zohdawh lo le mino tampi thinlung a hrawk khotu hmanthlak post tilo ding in warning tiang an rak pek bal cangmi a si .\nWarning an pek hnu ah cun canzei mawzat chung cu fimkhur deuh tein a umi sexy tuk mi hmanthlak pawl zong ai post tuk ti lo i kai ralrin gko lai tiah bia a chim ve . Asinain Myanmar Celebrity Media nih interview a tuahnak ah cun keimah ka nun te a si ko caah ka duhchung in kai post lai i ka zulh cangmi lam cu ka kirtak hlei ti lailo tiah a chim than fawn .\nAchim rih mi cu ka nunning a hman poah ah cun keimah nawlngeihnak a si ko caah mipi lei soisel nak hi zeihmanh ah ka rel lo . Kan ram hi democracy ram pei a si ve cang cu mirang nun zong in ka nung kho , ka pawcawm nak a si ve caah hohmanh nih an ka thloh kho lai lo tiah a chim fawn.\nTutan ah a room chung ah a taklawng bak in a mah tein hman ai thla than i a instgram ah a post than . A mah a follow tu tampi nih kan ruah ning te a si ko , a taklawng hmanthlak a post lawlaw te lai kan rak ti theu lo maw tiah nehsawh le zeirel lo ngai in comment a petu zong tampi an um .\nHi kong he pehtlai in a mah Thinzar Wint Kyaw cu intrview an tuah rih lo nain , mipi ruahnak ah warning pek cangmi a si caah tutan a hmanthlak taklawng i apostmi ruang ah hin a riantuan nak le a pawcawm nak tiang hna hnawh nak a pek khawhmi a si tiah an chim cio . Photo : Thinzar Wintkyaw


TRUMP KONGAH INN RAANGPI ZONG AN UM KHO TILO AN CHUAK VE CANG – The Chinlung Post\nTuzanlei Thawngpang, Inn rangpi Aiawhtu hna minung 106 nih Trump an dir kamh. Cu dirkamhnak cu Texas nih tazacuainak state pa 4 hna cu, Pennsylvania, Michigan, Wisconsin le Georgia hna an si. Texas Chuahpimi cu state 18 nih an dirkamh hna hnu ah Inn rangpi aiawhtu member chungin minung 106 nih an hnu in an dirpi ve cang hna.\nCu lakah state pa 6 nih kanni telve lai tiah halnak nihinah an tuahthan rih. Mah belte zeitin an leh hna lai ti cu tleihkhawh a si lo. A tu cu biaceihnak sangbik ah cun an luhpi khawh cang caah zeitin an ceih lai cu theih a si rih lo. Mi cheukhat nih Supreme court justice nih a cohlan lo an timi zawnte ah tawite in chimta ka duh. A vuikhatnak cu state nih election results cu phuan rih hlahseh timi zawnte kha an cohlan lomi cu a si.\nThaizing kiptuh leiah thawngfiang cu an rathannte lai. Kanmah kanntialmi zong hi kapkhat lei long a sirih caah zeidah a lawh te lai ai fiang rih lo. Ruah channak nganpi a um. Tehte tampi he hmai an kal lio. Ups a mongtu pa vote tampi an valakter thanmi zong Trump leiah tang lo in thildik tu ka chim a ti. State dang in Pennsylvania ah vote tampi an ka phorhter ni luan hnu ah a ni caan cu kan remh lai a kan ti a ti.\nKha lungsau te in hngak ko rih usih. Biafiang le teinak cu kan hmuh te ko lai.Kai dinh caan minute 30 chungah news ka relpah katial pah chuncaw ka ei pah, hawile caah tiah katheihtawk kannhrawm be hna. A Nuam Hi\nDemocratic tanhtu pawl cu an reject ti cu an tang bak ve. Republican party a tanhmi pawl nih an nam deuh hna ti kan rang bak ve.Teinak cu kan hmaika ah an phan lai. Kanmah party nih kan co lai.Bawipa nawl siko seh. Credit: Joseph Thawng Z Ting


Thawngṭha: EU nih Myanmar ralkap cozah lutlai 10 le company 2 dantat - THE CHIN EXPRESS\nThawngṭha: EU nih Myanmar ralkap cozah lutlai 10 le company 2 dantat\n2016 Daihnak Meeting tuah lio ah Hluttaw Sang hruaitu Pu Mahn Win Khaing Than pawngah Min Aung Hlaing a thut lio\nEurope ram 27 kawmhmi bu European Union (EU) nih “phungninglo Myanmar ralkap cozah SAC hruaitu minung 10 le ralkap company 2 dan kan tat hna” tiah April 19 ah a thanh.\n“Phungninglo ralkap cozah nih mipi a thahnawn peng hna i an ram cu lungpang in tlakpi a timh cang. Mah ruang cun ralkap nih mipi cozah cawnbia seh ti kan duh caah ralkap harnak kan pek hi si,” tiah Germany Ramdang Vuanci Heiko Maas nih a ṭuan hawi EU palai pawl he meeting an tuah lio ah a chim.\n“Ralkap cozah lutlai minung 10 pinah, ralkap tangka luhnak hrampi a simi company 2 zong dan kan tat hna,” ati.\nEU nih dantatmi ralkap company 2 cu;\nMyanmar Economic Corporation (MEC) le\nMyanmar Economic Holdings Ltd (MEHL) an si. Mah company nih Europe ram 27 ah an ngeihmi chawva vialte hman khawh lo dingin an kharpiak dih hna pinah anmah he sipuazi tuah an phih. Mah company hruaitu pawl cu Europe ram 27 tlawn zong an phih hna.\nMah company 2 hi Myanmar ram chung sipuaizi pical vialte a tlai dihtu, ralkap tangka luhnak ngan taktak an si. Thil cawkzuar, zuu le beer, cakuak le mipi hmanmi thilri, tbk vialte tiangin Myanmar ram chung sipuaizi vialte an tlaih dih. Ralkap nih ram mipi thi dawpnak caah a hmanmi company an si, ti khawh asi.\nEU nih dantatmi minung 10 cu uknak firtu ralkap cozah State Administrative Council (SAC) lutlai pawl an si. “Myanmar ram democracy hrawktu an si ruangah dan kan tat hna,” tiah EU nih a thanh.\nKan hnu thla zongah, ralkap bawizik Min Aung Hlaing le a changtu ralbawi 10 cu EU nih dan a tat cang hna. Tutan ah SAC lutlai minung 10 le company 2 dan a tat chap hna hi si.\nRalkap cozah rianṭuan kho hlah sehlaw a lungdong seh tiin ralkap tangka luhnak pawl cu nitlaklei ram ṭhawngṭha pawl nih biatak tein an ngiar.\nUS le UK zong nih MEC le MEHL cu dan an tat cang.\nRalkap cozah cu uknak a firnak thla 2 si cang nain atu hi rian a ṭuan kho lo, furpi caan lam cim ruangah Hakha lei lan kho loin aa tapmi mawṭaw bantuk asi.\nRalkap nih ‘dotu pawl ruangah asi’ ati i dotu pawl cu ruru hranghrang in minung fa lo bang a thah thluahmah hna i 738 a thah cang hna. 3,000 leng a tlaih hna. Adang 700 leng tlaih dingin a kawl hna. Tampi thah dingin thihdan a pek hna.\nHmanthlak: 2016 Daihnak Meeting tuah lio ah Hluttaw Sang hruaitu Pu Mahn Win Khaing Than pawngah Min Aung Hlaing a thut lio. U Mahn Win Khaing Than cu atu lio ralkap dotu cozah NUG Prime Minister asi.


Tutan Thantlang ralkap tuahsernak cung ka hmuhning – Hakha Cherry\nThantlang ummi khuanu pa le mino hna nizan ah Thantlang hmunkhuar ralkap bawi nih Thantlang mino sinah “kannih cu kan i kap lailo dai tein um hna sih….” tiah a tihna timi bia a thang. Hihi ruah ahcun thilţha le a dikmi a lo nain thiltha a si lem lo i a dikmi zong asi lo, a ruang cu…\n1. Nihin kan ram a buai hi mipi nih ralkap kan rem hnalo caah asi loh.2. Mipi nih ralthawh kan duh caah asi lo.\n3. Mipi nih buaibai kan duh caah asi loh.\nRalkap nih mipi cungah thahrum an hman caah asi.Ralkap nih mipi kha ral ah an kan ser caah asi.Ralkap nih mipi an kan buaibai caah asi.Ziah cucu a canhnga? Kawl cu phunsang kansi caah miphun dang cu kan ketang ah phahding ansi timi cungcuang si duhnak thinlung, Uknak le hruainak cu mipi kut ah a umding kha mipi sinah chiah duh lo in anmah nih an tlaih i rampi rumnak kha an mah ta ah an i huidik tikah rammi kan sifak i anmah tu eicawklo in an ngei. Cu tuahsernak thalo cu an kaltak siang tilo.Cucahcun mipi he rem le dawt an duh taktak ahcun\n1. Anmah a hringtu hna mipi he i fonh in mipi duhnak kha tuah hnaseh.\n2. Mipi kha rianh tu ah chiah loin anmah tukha mipi rianhtu si hnaseh.\n3. Mipi kha thahrum in tlaihhrem an timhnak le an tuahsernak kha ngol in kaltak hna sehlaw mipi he dirţi hnaseh.\n4.Ralbawi zik le cunglei nih mipi harnak pek le uk dingah an fialmi hna kha hnuchit i mipi fialmi le mipi runvengtu ah i mer hnasi.Cuti an tuah long ah mipi hrinmi ralkap buu ansi lai i mipi he kan i daw lai. Tulio buainak hi anmah nih an kau mi Mei cii asi, mipi nih kan sermi buainak asi loh. Mipi nih buainak tuah le thok tu phun in sual neknak le palh phawtnak tuah timh hna hlah seh. Zerkhut le sualchimpit ziaza hman in an tuahmi vialte mipi ah neh i timh hna hlah seh.Credit-Chin Morning Star News\nMalaysia CYO nih Angki zuar in Chin State Emergency Fund kawlnak kan rak tuah mi cu mizapi nih nan kan tanpinak thawngin tlamtling tein kuat an si cang.


Kan Pu Trump Trump nun nih a ka cawkpiak. – Hakha Cherry\nKan Pu Trump Trump nun nih a ka cawkpiak. Kumli chung a tuahmi cu USA mipi a dawttuk caah a si. Kathih hlanlo ka philh ti lai lo. A sual an kawl nain lehrulh a cham hna lo. An tuhmi theipar cu zun caan a za ve cang lai.\nKa upat tukmi Pasal tha na si. Pathian nih lam an hruai hna sehlaw 2024 in kan president na tuanthan te lai. Pathian khuakhan hi kan caah a tha bik ko. Kum 4 telong tuan nakin kum 8 na pehthan lai I kum 12 chung tuan a tha deuh . Kai ruahchan.\nVice president Mike pence zong an nu he a umnak hmun Indianapolis dam te in a phan ve cang lai. Ai lungsak khove hrim lai lo, Ka lawmhpi thiamthiam Pathian khuakhan a si ko lai.Credit-Joseph Thawng Z ting\nThantlang innkaang update Thang Hrim sia zuatnak hmun um mi inn a kaang, minung aa hliam mi an um lo


Pathian Thiang Thlarau (Kan in Sawm Ko) – Emily Ngun Hlei Sung – Van Arfi Bangin Ceu\nKhrihfa kan si tak asi ah cun, Thiang Thlarau kan chungah a nung i a um. A kan umpi mi tu hi hngalh kan hau. Kan nunnak ahhin Khrih muisam keng dingah zeidah a kan duh piak ti hi kawl kan hau.\nNifate in, Thiang Thlarau sawm ding kan si kan ti tikah hin, Thiang Thlarau a um lo ruangah kan sawm tinak asi loh. Thiang Thlarau a um ko mi kha, kan thlarau mit a cawt tuk ruangah, kan tep kho lo i kan hmuh khawh lo mi tu kha asi. Thiang Thlarau kan in sawm ti cu, “Pathian na hmaiah toidornak he kan ra ko, kan chungah a herh na ti mi rian rak tuan law, na duh bangin kan ser ko,” tinak asi.\nThiang Thlarau nih cun:\nChim ding kan theih lo caan ah chim ding a kan pek. “a caan a phak tikah chim awk ding cu pek nan si te ko lai, cucu chim te ko u (Mark 13:11; Luke 12:12).”\nJesuh Khrih sin in thawnnak, fimnak, daihnak he kan khahnak ding caah a kan bawmtu asi. “Bawipa kha ṭihzah ngaiin an um i Thiang Thlarau bawmhnak thawngin an ṭhang i an karh (Lamkaltu 9:31; Johan 14-16; 1 Kor. 2:9-10; 1 Johan 5:6-8).”\nPathian thawngtha kha a nunter i thawngtha a chimtu kha thawnnak a pek hna. Pathian bia hngalh khawhnak lawng siloin, Khrih Jesuh he i neih chin dingah a kan hruai. (Lamkaltu 1:8; Rom 8:26; Efesa 3:16-19)\nSualnak le thihnak chung in a kan luatter i Khrih he pehtlaihnak thawng in zumtu hna cu nunnak a kan pek. “Zeicahtiah Khrih Jesuh he aa pehtlaimi nunnak a kan petu Thlarau phung nih cun sualnak le thihnak phung chung khan a ka luatter cang (Rom 8:2).”\nSehtan/sualnak sal sinak in luatnak cu a kan pek i Pathian fa ah a kan canter. “Pathian nih an pekmi hna Thlarau cu sal i an canter ṭhantu hna ding thlarau a si lo, ther lengmang le phang lengmang i nan rak nunning ah an kalpi ṭhantu hna ding zong a si fawn lo. Pathian fa ah a kan sertu ding tu kha a si i amah nih cun Pathian kha, “Ka Pa, ka Pa,” tiah a kan auhter khawh (Rom 8:15-16).”\nMisual kan si kan rak i theih lo caan te khan misual kan si kha a kan hmuhter i Khrihfa kan si hnu zongah nifate in kan ruahning a kan cawnpiak. “A rat tikah vawleicung mi kha sualnak an ruahning le zeidah a ding ti an ruahning le Pathian nih bia a kan ceih lai ti an ruahning i an palhnak kha fiang tein a hngalhter hna lai (John 16:8).”\nNunnak le luatnak cu a kan pek i ruahchannak he a kan nunter. “Sihmanhsehlaw Khrih cu nan chung i a nun ahcun sualnak ruangah nan pum cu thi hmanh hna seh law nannih cu Pathian he nan i rem cang caah Thlarau cu nan caah nunnak a si (Rom 8:10; 2 Korin 3:17).”\nPathian i a khrihfabu thatnak caah zumtu pakhat cio laksawng pek kan si. “Thlarau kan chung i a um kha phun khatkhat in a lang cio i cucu kan dihlak ca i ṭhatnak ding caah khan a si (1 Korin 12:7).”\nThlarau theitlai cu zumtu kan nunnak ahhin hmuh khawh asi. “Sihmanhsehlaw Thlarau nih a chuahtermi hna cu: dawtnak, lawmhnak, daihnak, lungsaunak, zaangfahnak, ṭhatnak, zumhawktlakmi sinak, toidornak le mah le mah i tei khawhnak tehna hi an si. Cu bantuk thil hna caah cun nawlbia zeihmanh a herh lo (Gal 5:22-23; 2 Korin 3:18).”\nMP3 download: http://noisetrade.com/vabc/pathian-thiang-thlarau-kan-in-sawm\nPathian Thiang Thlarau (Kan in Sawm Ko) Lyrics\n1. Hi tluk man sung lawi, khuaruahhar thil um lo\nTahchunh khawh si lo, ruahchannak sung bik\nNa ka um pi\n2. Ka teh le ka hmuh, a thlum cem na dawtnak\nKa thlarau cu a luat i ka ningzahnak a tlau\nCho: Pathian Thiang Thlarau, Kan in sawm ko\nHi hmun ah i phuang law, run khat hrim ko\nNa sunparnak hmuh kan thin nih an hlam\nNa hmai ah ttam, haal, in kan hun ra, Bawipa\n(Na hmaika ah)\n(Na kan um pi mi, rak kan hngalh, ter chin leng mang\nNa sunpar thawnnak rak kan hmuh ter, maw Bawipa) x3\nReply\tHenri January 27, 2016 at 9:30 pm\ni like the addition of the verse! I wish I knew what verse tho…. 😀


Sai Nih Putar Pa A Lamh I A Nunnak A Liam – Chin 11 News\nSai Nih Putar Pa A Lamh I A Nunnak A Liam\nPosted By: Lian Chin August 12, 2020\nAugust 10, 2020 zaan ah Sai nih putar pa a lamh i anun nak a liam tiah theih a si. Thailand , Nop Phi Tham Khuate ah a um mi putar kum 61 mi cu an leikung ah anhnah lawh ding a kal.\nKhua a mui tiangin inn ah a tlung ti lo i, a chung le pawl cu an awlok a chawng tuk. An leikung ah cun an va hawl i tiva pawng ah a thi cia in an va hmuh. A pawng ah Sai note thirhri i an khih mi zong a rak um.\nPutar pa ruak cu an zohfel hnuah, Sai nih a lamh ruangah a ruh cang pawl an kiak viar tiah an chimh hna. Saino te cu a sual liopi a si caah a nei tu nih thirhri in a tem viar mi a si , Saino mi pawl hi an no lio deuh ah hin an sual duh ngai tiah an chim.\nPalik pawl nih cun anhnah a lawh nak ah Sai nih a lamh tiah an fehter i, Sai neitu pa zong, hi kongah hin a cungah biaceih ding a si lai i , Putar ruak cu autopsy tuah ding in an phurh i, a chung le pawl nih vuinak caan an hmang lai.


NLD nih Chin MP U Hawi Tin thlah dingin halnak cathanh chuah | THE CHIN EXPRESS\nUpdated on January 19, 2021 9:38 pm\nNLD nih Chin MP U Hawi Tin thlah dingin halnak cathanh chuah\nAtu lio cozah tlaitu party NLD nih tlaih a tongmi Chin MP U Hawi Tin thlah dingin halnak cathanh a chuah.\nNLD nih, “U Hawi Tin cu Chin state mipi nih vote an pek i an thimmi Amyotha Hluttaw MP pakhat asi. U Hawi Tin nan tlaihmi hi remdaihnak kan i zuammi dawnkhantu tuahsernak asi,” ati.\n“Ningcang loin nan tlaihmi asi caah nan tuahsernak hi fak piin kan mawhchiat.\n“Hi nan tuahsernak ruangah Chin state mipi le U Hawi Tin a chungkhar an lungrethei tuk. A rannak in thlah dingin a tlaitu pawl kan in hal hna,” ati.\n“A himnak kong kan ruah herh. Pakhat khat kan i palh sual cun a him lo sual lai ti kan phang tuk, i thinphang tukin kan hngah lio si,” tiah Rampumpi Hlutdaw (Pyidaungsu Hluttaw) lutlai changtu U Tun Tun Hein nih a chim, tiah Myanmar Times nih a tial.\n“Hriamtlai phu nih MP an tlaih cu tutan hi avoi 1nk si. Mah ruang cun MP pawl nih an himnak hnga an i ralrin herh,” ati.\nHlutdaw Niam (Pyithu Hluttaw) in Nuhrin Covo Kawmiṭi secretary U Hla Moe nih, “MP pawl nih an aiawhmi hmun pawl an tlawn tikah penguk zungah vengtu an hal a herh. A daihnak lo hmun a tlawngmi MP pawl cu ahlei in an i ralrin herh,” ati\nU Hawi Tin cu a rannak in thlah dingin CNLD, CHRO le chin zatlang bu le khrihfabu 43 zong nih cathanh an chuah.\nSinain, atutiang mah kongah USDP aw a thang rih lo. Chinmi harnak kan ton lio ah zei poi loin an um riangmang i 2020 Thimnak lai ah vote a kan hal ahcun a poi ngai lai.


Thinlung A Su Taktakmi Kutdok (Beggar) Putar Pa Fanu Te Caciah Lio – Chin Modern News\nNgakchia ahhin a tam deuh cu, sianginn kai lo ni Zarhte ni le Zarhpi ni (weekend) hna caan ah khin an nule an pa hna sinah leng chuahah an kal tawn hna, asiloah an hawile hna he lente an icelh ti tawn hna.\nSihmanhsehlaw, Ji Honghong timi ngakchia nute tu cu Zahte le Zarhpi ni caan a hman tawn theu ning cu aa dang ngaingai. Amah hringtu a pa cu misifak a si caah lam kamah kutdok rian a tuan tawnmi a si i, a pa sinah cun sianginn khar caan poah ah a caan a van hmang tawn.\nKum 6 te lawng a si rihmi Ji Honghong ngakchia nute cu ca ciah/ca zoh a zuam taktak mi a si. Ca ciah/ca zohnak hmun hmanh ngei thitha loin a pa kutdok rian a tuannak pawngte ahcun khua a sik taktakmi le thlitu lakah puan ikhuh buin a cawnmi ca cu a ciah tawn.\nChaklei Tuluk ram, Shandong peng i a ummi Yimeng lam le Hongqi lam aa tonnak hmunah mah bantukin mi thinlung a su taktakmi kutdok rian a tuanmi a pa pawngte ah ngakchia nute caciah lio te cu hman an va thlak tiah Daily Online thawnglatu pawl hna nih an langhter.\nMah cuka hmun cu a kih tahnak Celsius degree 10 tiang a tumnak hmun a si i, Ji nhakchia nute a pawngah cun ke in mitlungkal mi pawl hna phaisa halnak khengkur pahnih cu a um.\nYiming Zanlei thawngthanhnak nih; Ji ngakchia nute cu Linshu khuapi i a ummi Nanzhuang Primary School (Taangli tang sianginn) ah pakhatnak (first grade) a hmumi nute a si tiah an ti.\nJi ngakchia nute nih thawnglatu pawl sinah a chimmi bia cu Zarhte le Zarhpi ni (weekend) caan hi ka hua tuk ee tiah a ti, zeica’h ti ahcun lamkam i a pa sinah kutdok rian va tuan kha a duh lo caah a si.\nNgakchia nute nih cun ingsa (homework) vialte cu ka sayamah nu he kan tuah dih cang nain ka pa nih tuluk cafang fonh cu catlap 5 lengmang a ka tialter than tawn. Kan sayamah nu nih a kan chimh rih lomi ca pawl hna zong tha tein kan thiam ko hna a ti.\nJi ngakchia nute nih cun ca cawn hi a duh tukmi phun a si i, kutdok a simi rian kan tuannak nih hin ka ca ciahnak cu a ka kham kho hlei lai lo tiah a ti chap.\nWang Jiuchang, Ji i a pa nih cun kan nupi hi thluak thatlo zawnak in a zawmi a si, ka fapa upa deuh zong sianginn kai liomi a si pinah kum 80 a simi ka nu hna zong cawmken a hauh caah mah bantukin kutdok rian ka tuan ko lo ahcun tuan ding dang ka ngei lo tiah a ti.\nArchives Select Month September 2020 (4) August 2020 (8) July 2020 (3) June 2020 (2) March 2020 (6) January 2020 (1) December 2019 (4) October 2019 (5) September 2019 (6) August 2019 (6) July 2019 (3) June 2019 (4) May 2019 (8) April 2019 (9) March 2019 (23) February 2019 (34) January 2019 (48) December 2018 (53) November 2018 (11)


Miphun Thanghphawknak Hla Thatha Kan Herh Rih – THE CHINLAND POST\nMiphun Thanghphawknak Hla Thatha Kan Herh Rih\nKum 2015 lio Chin Dothlennak Ni cu CNF sakhan ah hlunghlai ngai in caan kan rak hmang hna. CNF ralkap rual le mizapi a thong in Tio kap bualrawn ah kan dir thlurh ko lio ah hlasak thiam Emily Par nih ‘a phu ko teinak thantar he run i khirh te umu…’ ti mi dothlennak hla cu horkuang khek in a hun sak ciammam cun kan hmulthi zong a ling dih i kan dang zong a khar dih. Kan pu Thomas Thangnau le ramkhel upa hna an mitthli a hai ka hei hmuh ko hna. Cauk chah pipi le sumilam saupi chung mi-phun dawtnak chimrel len mi nakin hla fung khat nih thanghphawknak a chuahpi deuh tawn.\nKum 2014 lio ah miphun thanghphawknak chimrel ding in Paletwa lei kan rak tlawng— party upa pawl zeimawzat he. Rakhine ram Kyauktaw khua kan phanh zan ah Rohingya pawl kha milurel cazin ah khumh lo ding in cozah nih a phuan zan si kaw Rakhine pawl cu an i nuam tuk i an khua chung lamthlur kip ah khe-set le meih bunh in miphun/ram hla cu turbung in an chuah hna, zan tim tiang. Kan hawile cu an zai len nain kei cu an ram hla thatha nih ka lung an ka laak tuk i hngilh lo in a dongh tiang an hla cu ka ngai. An miphun(ram) hla an that khawh tuk mi le a tlin tukmi nih ka khua-ruah a ka harh. Mino uar phun he upa uar phun he a tling dih. Miphun dawtnak lei ah cun an rak kan tei tuk.\nTlangcung mi lak ah Shan miphun hi ram hla lei ah cun aho tluk lo cu an va si. Sai Kham Leik, Sai Sai Maw le Sai Hti Saing tehna bantuk miphun hla thatha phuahpiaktu an ngeih mi khi hngar ngam lo an si. “An duh le Shan behrumthu kan ti hna seh…” ti hna in an hei phuah mei ko. An hla phuah mi thawng in Shan ram khi mi thinlung ah “a nuam tuk theo lai” tiah hnabei a seiter hlei ah miphun sinak cung ah i lunghmuih duhnak zong a kaiter— cucu miphun ca ah a herh bik mi vaitamen sii a si. Kannih Chin le Kachin zong rampi huap in hlasak thiam kan ngei pah len nain cu bantuk in kan miphun le kan fingtlang hna hi hla in kan zuar kho rih lo.\nChin huap in nihin ni ah miphun hla a kan phuahpiaktu le kan i chuanvawr bik mi cu Salai Tawna hi a si ko tiah ka ruah. Hla lei zong in Ph.D bak a kan lakpiaktu a si caah le Chin min thlur bak in hla tampi a kan phuahpiak caah thangthat lo awk a tha hrimhrim lo. Cun Sung Tin Par le Sanpi tepawl kan miphun hlasak thiamthiam nih an sakpiak mi zong nih ram a kauhter chin.\nMizo pawl i miphun cawisannak le thanghphawknak hla thatha hna khi hngar an um tuk fawn. Daduhi nih bualrawn cung in ‘kei cu Mi-zo tlangval kai thim ko lai… sahrang le mihrang hmai zong ah a kaam l omi…’ tiah tlirh vuaimai in a hun sak cang cun Mizo tlangval pawl cu an um thiam ti lo hen cu. Miphun mit ralthatnak sii a rawnh cang ko hna.\nKannih zong kanmah le kan holh tein miphun hla thatha kan ngei ve ko hna. Lai hla (zuun hla) hi 1950 hnu lawng in phuah le sak a si tik ah kum 60 ti mi cu a no tuk ti khawh a si rih. Cu lak ah Ahme Ram Laitlang (a phuahtu hi Kaw Kaw maw si Za Hoe dek) thawk in Samuel Hrat Hmung, Phun Lian Cung, Pu Biak Ceu (Lairam daw-tu), Kio Hmung le Pastor Za Thawng Cin tepawl hna nih miphun thanghphawknak hla thatha an kan phuahpiak cang. Cucu kan aw tha pawl Hniang Hniang, Emily Par, Solomon (Menrihei), Mercy Ha Ling Awi le Van Hmun Lian tepawl nih ngaih cim lo in an kan sak-piak fawn.\nKhatlei ah miphun tling kan sinak a hmunhtertu kan hlapi (pupa hla) a si mi thingparsang, thington, cawpe le vawrhla tbk… pawl zong hi chanthar mino pawl nih uar le ngaih duh than khawh awktlak tiang in kan tharchuah le urhsaih than a herh— khuang le dar zong in. Kan unau Mizo pawl nih an tuah mi tete hna khi cawn tlak ngai a si tiin ka ruah ko.\nBiadonghnak lei ah kan hla kong he pehtlai in ka sia herh mi tete hun tenh ta ka duh.\nPakhatnak cu kan hla ah miphun mah-le-mah i hmuhniamnak le hni hlimnak biafang kan hman tawn mi hi i thinh kan herh. Kan chim voihra “A hme Ram Laitlang” ti tehna hi Laitlang cu a hme bak lo mi si cumu. Vawleicung ah Laitlang nak a hme deuh mi ram hi ram 30 leng an um. Cun “Saram Tluk lo Laimi” hei ti tehna hi kau deuh in thil hmuh khawh lo bia a si cumu. Hlan lio kan pupa le an lungput a rak thian ning, an rak dinfel ning, tlawm an rak ngaih ning le thlachiat an rak ruah ning, nu le pa sualnak kong hna ah an rak i fimkaan ning tehna kha nihin ni i fanau le nih kan tluk naisai tung hna lo. Kanmah chan tu ah pei saram bantuk lungput le i thlahdah a karh deuh men lai tiah.\nPahnihnak ah Pathian hla lawng sak ding ti phunphai in evangelist cheukhat (an zate si hrimhrimm lo) nih an chim uar tuk mi hi thil poi a si. Kan umnak hi vanram a si lo cumu. Pathian hla, Pathian bia le Pathian rian lawng chim/sak/tuah dih ding; vawlei lei hla, bia le rian kal tak dih ding ti phun rumro cawnpiak i mah vial phaisa duh ngai i haakkauh ngai. Sehtan thangthatnak hla a si lo phot ahcun doh a hau lo. Bii tuk in khuaruah caan a si ti lo.\nPathumnak ah kan mino tampi nih Lai hla an uar deuh khawh nakding hi miphun rian pakhat ah chiah a hau. Kan mino tampi nih an phone le an computer chung i hla an i chi-ah mi cazin chung ah Lai hla nih hmunhma tlawm tuk lawng a laak— a bik in khuapi deuh um mi mino pawl ko hi kan zual.\nKannih cu miphun ngan pipi nih karceh mi kan si. Kan miphun hi dawpdolh a tong cuahmah mi le a tlau dih te kho mi kan si caah aho kan si ah, zei buu kan si ah, kanmah le kan zawnchuak cio in miphun kilvennak caah tuanvo kan ngei cio dih. Kan ca le kan holh, kan bia le kan hla hi kan nunphung i a keng ruangruh a si caah a kilven khun a hau. A bik in thazang a thawng bik mi kan cozah (Chin cozah) tuanvo ngei khun. Aa hmaith-lak chih a hau.\n(Catialtu Salai Ceu Bik Thawng hi atuio ah Chulalongkorn University, Bangkok ah Mas-ter of Art in International Development a cawng cuahmah lio mi a si. Chin National Democratic Party ah Secretary a tuan cuahmah lio mi zong a si.)\nPrevious Pi Suu Kyi Nih Kan President Thar U Win Myint Hi Rian A Phawt Ve Awk A Si: Dr Sui Khar\nNext Vice President Pu Henry Van Thio Cu GMS Meeting Kai Dingin Vietnam Ram A Tlawng


Kawl Nungak Pakhat Nih Suu Kyi Zuk Bak Cu A Liang Ah Ai Suai Ko (+Hmanthlak & Video) – Onlinenungak\nKawl Nungak Pakhat Nih Suu Kyi Zuk Bak Cu A Liang Ah Ai Suai Ko (+Hmanthlak & Video)\nDaw Aung San Suu Kyi hi mah ti lawmmam in maw a dawt hnga? a dawt ning le a uar ning hi van zoh hna hmanh usih, a ral hrim a ttha a ngamh zongn a sang fawn. Dawtnak le duh nak a um rawh ah hin cun thih ngamh hi a si ko timi hi a hman tuk. Suu Kyi hmanthlak he lo taktak in nungak pakhat nih a liang ah ai suai mi hi hmuh a si, Mah ai suai chung caan hi, suimilam 4 hrawng a rau. A fak cu fak ngai ko nain, kanu Suu Kyi ka dawt ruangah mah hi kai suai nak hi a si, tiah a chim chap.\nKanu Suu Kyi hmanthlak he ai lo ding bak in, langhter ka duh caah, ttha tein ka suai ter mi a si. ka inn chungkhar le zong nih mah thil hi an hnatlak tein kai tuah mi a si tiah a langh ter. A tanglei ah a Video kan van thil chih zoh cio hna usih.